text:
Vitaminir og mineral til barnakonur
Folinsýra
Ætlar tú at gerast við barn, viðmæla heilsumyndugleikarnir eitt dagligt folinsýruískoyti á 400 µg. Hetta skal takast frá tí, ein roynir at gerast við barn, og til og við 12. barnsburðarviku.
Folinsýra er ein vitamin, sum er í kostinum, men torført er at fáa nóg mikið úr kostinum í barnsburðartíðini. Tískil verður mælt til at taka eitt ískoyti í sambandi við barnsburðin fyri at fáa eina nøktandi mongd, so byrgjast kann fyri at fáa eitt barn við mønubrokki (neuralrørsbreki), tað merkir brek í heila og mønu.
Er hetta hent áður í familjuni, útskrivar læknin eina størri mongd av folinsýru við forskrift.
Eru nakrar vikur gingnar, áðrenn tú er varug við, at tú ert vorðin við barn, skal tað ikki ørkymla teg. Folinsýra minkar um vandan fyri, at barnið fær mønubrokk, men tað merkir ikki, at tú fært eitt barn við mønubrokki, um tú ikki hevur tikið folinsýru, tí tað er hóast alt sjáldsamt.
Jarn
Viðmælt verður at taka ískoyti av jarni, 40-50 mg dagliga. Hetta skal takast frá 10. barnsburðarviku og restina av barnsburðarskeiðinum. Hetta kemst av, at barnakonur hava øktan tørv á jarni, og tað hevur víst seg at vera torført hjá lutfalsliga mongum at fáa nøktandi mongdir úr kostinum. Vamlast ein illa, kann avtalast við lækna ella jarðarmóður at bíða við at taka jarnískoyti til í seinasta lagi 18. barnsburðarviku.
Týdningarmikið er at taka jarnískoyti ímillum máltíðirnar, tí tá er upptøkan best.
Jarn í eini multi vitamin/mineral tablett verður ikki íroknað, tí jarnið kappast við hini evnini um at vera upptikið og verður tískil ikki upptikið nóg væl.
D-vitamin
Eisini vísir tað seg at vera torført hjá barnakonum at fáa nøktandi mongd av d-vitaminum gjøgnum kostin. D-vitamin er týdningarmikið fyri at kunna gagnnýta kálk, sum hevur týdning fyri beinagrindina.
Tískil verður mælt til at taka 10 µg D-vitamin dagliga sum ískoyti.
Kálk
Kálk hevur, sum sagt týdning, fyri beinagrindina hjá barnakonuni og barninum. Kálk fæst lættast úr mjólk og mjólkarvørum. Fær barnakonan ikki mjólkarúrdráttir, verður eitt ískoyti av kálki viðmælt.
Mælt verður til, at barnakonur fáa ein ½ litur av mjólkarúrdráttum dagliga ella eitt dagligt ískoyti á 500 mg av kálki.
Tørvurin á øðrum vitaminum og mineralum er sjálvandi tengdur at, hvussu fjølbroyttan og góðan kost ein etur.


c: text/html

text:
Yrkingasavnið Ongul í Reyv hjá Sívar á Seiðabergi verður nú givið út á
føroyskum og donskum, og er tøkt á alnetinum at lesa ella taka niður á
telduna púra ókeypis.
Tíðindaskriv
Ongul í reyv er ikki um nakað nýtt savn, tí tað var skrivað í 1994-95
og umsett til danskt um somu tíð. Tað kom tó ongantíð út, tí útgevari
ikki fekst til útgávuna. Yrkjarin greiður soleiðis frá:
- Heitið á mínum yrkingasavni frá 1994-95 var Ongul í reyv, og júst
hetta lýsir væl, hvussu tað gekst við at fáa tað útgivið. Hóast eg
sendi savnið til eitt ótal av føroyskum og donskum forløgum, so var
úrslitið, at eg sat eftir ongul í reyv. Eg hevði hvørki orku ella
fígging til sjálvur at geva tað út. So tað endaði í einari skuffu ella
faktiskt á einari diskettu.
Men nú er savnið tøkt á á Scribd.com bæði í føroysku og donsku
útgávuni. Ætlanin í 1995 var, at geva savnið út á báðum málum í somu
bók, ið man kundi lesa frá báðum síðum, alt eftir hvat mál, man vildi
lesa bókina á. Men nú savnið er givið út á alnetinum, er tað í tveimum
serstøkur e-bókum.
Handan navnið Sívar á Seiðabergi goymir Niels Uni Dam seg. Niels Uni
hevur undir nøvnunum Sívar á Seiðabergi og Hákun Spott givið
yrkingasøvnini Nudlar (1994) og Rótleys Tøgn (2002) út. Umframt at
hava staðið fyri stórum parti av tekstunum hjá MC-Hár. Niels Uni Dam
er útbúgvin innan samskifti og heimspeki, við Roskilde
Universitetscenter, og hevur seinastu tíðina m.a. verið virkin við
blogginum nudlar.net.
Í 2007 vóru yrkingarnar úr føroyska partinum av Ongul í reyv lagdar á
myspacesíðuna hjá Niels Una. Men nú er tað tøkt í einari uppsettari
ebók, ikki bara sum ein røð av tekstpettum.
Savnið liggur tøkt her:
http://www.nudlar.net/?page_
og á http://www.scribd.com/nielsuni

robotstxt: allowed

filter: keep


text:
Í einum kjallara á Kjalnesi í Kollafirði stendur Tambar, nýggja fimmmannafarið hjá Róðrarfelagnum Knørri. Tað er Terji Reinert Jakobsen, sum smíðar, og nú eru flábondini íkomin og remmuborðið og rimin eftir at laða. Tað var í summar, at Róðrarfelagið Knørrur gjørdi av at byggja nýtt fimmmannafar aftur at teimum báðum, sum felagið longu hevur, Píli [...]
-
16. Desember 2017 | Sjúrður Gullbein
14. Desember 2017 | Sjúrður Gullbein
RK hevur aðalfund fríggjadagin 29. desember
30. Oktober 2017 | Sjúrður Gullbein
Í Knørrafelagnum skulu øll undir 18 nýta bjargingarvest
25. Oktober 2017 | Samal Kristiansson
Róðrarfelagið Knørrur er eitt trygt róðrarfelag
27. Januar 2017 | Sjúrður Gullbein
16. Januar 2017 | Sjúrður Gullbein
Svingom! Knørradansur á Hálsi 28. januar
16. Januar 2017 | Sjúrður Gullbein
Knørraloppan – Stórt barnatiltak á Hálsi 28. januar
31. Januar 2016 | Sjúrður Gullbein


text:
Dreymabyrjan hjá Øssuri
1. lið09-04-2016 - Helgi Nielsen
Effodeildin, 5. umfar: Skála - HB 0-3
Tað gjørdist ein sonn dreymabyrjan hjá Øssuri M. Dalbúð, tá hann í dag kom á vøllin fyri HB fyri fyrstu ferð. Trý mál og reint hattrikk í sínum fyrsta dysti, so verður tað ikki nógv betri.Vit vóru mest sum aftur í vanligu byrjunaruppstillingini í dag - tað var líka Ári Mohr Jónsson, sum framvegis er uttanfyri við skaða, og aftur í dag spældi Magnus Egilsson á hansara plássi á vinstra bakki. Hjá Skála var miðvallargeneralurin Pauli G. Hansen uttanfyri, og tað var uttan iva ein smeitur fyri heimaliðið.
Tað varð ikki roknað við tí stóru áskoðarafjøldini í dag, nú leygardagur var og vit spældu á bygd, men har vóru sera nógvir HB fjepparar til dagsins dyst- og tað er gleðiligt. Veðrið var heilt gott. Tað var kalt, og eitt lot var, men tað ávirkaði ikki spælið stórvegis.
Skálamenn byrjaðu øgiliga kompaktir og eru væl skipaðir defensivt, so tað ráddi um hjá okkum at fáa hol á skjótt, so teir noyddust at broyta taktik. Vit royndu eisini beinanvegin at leypa á, men vit komu ikki til teir heilt stóru møguleikarnar, tó at vit sótu á mest sum øllum spælinum. Tá góður hálvur tími var spældur, endar gott HB álop við, at Rókur fær bóltin í brotssteiginum hjá Skála. Hann stendur tó heldur skeivur, men fær allíkavæl snara fótinum so mikið, at bólturin fer móti Skála málinum men beint omanfyri. Beint aftaná høvdu vit aftur eina góða roynd, sum endaði við horna.
Skála vóru tó ikki heilt fyri ongum, og beint fyri hálvleik høvdu teir ein góðan møguleika, sum tó ikki endaði við nøkrum, men minuttin eftir var líka við. Vandamikli 9'arin hjá Skála - Brian Jacobsen - fær ein góðan bólt áraka brotsteigarmarkið, og hann ger ikki mætari enn at smekka til beinanvegin. Bólturin hevði beina kós móti málinum dygst við stongina, men onkursvegna fekk Teitur togt seg so mikið, at hann fekk vart fyri til horna. Gott skot og góð bjarging. Hetta var størsti møguleikin í einum annars keðiligum fyrra hálvleiki.
Tá seinni hálvleikur byrjaði, varð nýggi leikarin hjá okkum - Øssur M. Dalbúð - skiftur inn fyri Pál M. Joensen. Tað gekk bara ein lítil løta, so hevði Øssur longu verið við í góðum leiki, sum endaði við, at Tróndur skjeyt beint uppum. Nakrir minuttir seinni er tað í okkara enda, tað er galið. Ein góður bóltur verður sendur innfyri úr høgru, og aftur er Brian har, men lukkutíð fyri okkum er tað ikki høvdið, men økslin hjá Brian, sum sendir bóltin móti málinum hjá Teiti.
Minuttin aftaná eru vit í álopi. Bólturin er mitt fyri og verður sendur út í vinstru til Ari, sum ikki ger mætari enn at hoppa uppum, so bólturin endar hjá Magnusi, sum kemur stormandi uttanfyri. Magnus smekkar væl innfyri úr spískum, og har stendur Øssur, har hann skal, og setir líka uttarusíðuna á, soleiðis at bólturin endar líka innanfyri handaru stong. 0-1 og Øssur hevði leverað. Nú var dysturin eftir okkara premissum, og vit sótu tungt á spælinum, tó at vit ikki kendu okkum heilt tryggar enn, tí Skálamenn hóttu við millumbilum. Í 71. minutti vinnur Teit okkum fríspark á miðjuni. Tað verður sent heilt oman í brotsteigin, har Øssur við bringuni leggur bóltin útfrá til Trónd, sum smekkar til, men tíverri beint á Gango.
Løtu seinni kom Adrian inn fyri Christian, og tað gekk bara lítil løta, so hevði eisini hann havt eina góða roynd móti Skála málinum. Í 81. minutti verður ein góður bóltur sendur innum Skálaverjuna til Teit, sum hegnisliga leggur bóltin skrátt útfrá til Øssur, sum við vinstra beini plaserer bóltin í málið uttan møguleika hjá Gango. Nú var dysturin avgjørdur, og vit andaðu lættan. Nakrar minuttir fyri dystarlok endar ein góður bóltur hjá Fróða, sum smekkar til móti málinum. Gango hálvbjargar, men Øssur er fyrstur á returinum og setir bóltin í málið til 0-3. Hattrikk og dreymabyrjan í HB hjá Øssuri. Onkur møguleiki kom afturat, men tað komu ikki fleiri mál, og tískil var Øssur M. Dalbúð einasti málskjúttin í dag og gjørdist somuleiðis toppskjútti hjá HB.
Fyri at taka samanum kunnu vit siga, at HB sat fyri tað nógva á spælinum, men Skála hevði avgjørt sínar møguleikar í dystinum og kundu saktans fingið okkurt mál. Tað gjørdu teir ikki, men tað gjørdi HB, og tað var helst ruddiliga uppiborið, at HB vann. Fyrri hálvleikur var keðiligur við fáum møguleikum og lágari leikferð, meðan seinni var væl betri frá okkara síðu. Aftur í dag sóu vit okkara menn stríðast fyrimyndarliga sum lið, og har vóru nógvir kandidatar til heitið sum dagsins leikari, sum tó ikki óvæntað endaði hjá debutantinum Øssuri.
Við sigrinum í dag staðfestu okkara oddasessin, sum vit í hvussu so er eiga til komandi vikuskiftið, tá Argjamenn koma á vitjan í Gundadali.
Koyr á, HB!!!!
HAGTØLINI
Effodeildin, 5. umfar leygardagin 9. apríl 2016 kl. 15.00 á Skála
Skála – HB 0-3 (0-0)
0-1 Øssur M. Dalbúð 51'
0-2 Øssur M. Dalbúð 82'
0-3 Øssur M. Dalbúð 88'
Óbrúktur eykaleikari: Niklas Thomsen og Jákup F. Hansen
Gult kort: Teit Jacobsen
Á beinkinum: Jan Dam, Albert Ellefsen, Tróndur Vatnhamar, Heðin Weihe og Uni Nielsen
Dagsins maður: Øssur M. Dalbúð
Dómari: Lars Muller
Hjálpardómarar: Jan Gardar og Andreas Josephsen
4. dómari: Rúni Gaardbo
Myndir: Rakul Hansen


text:
Durita 18.12.2017 (14:31)
Til minnis um okkara høgt elskaðu Ommusystir, Elinborg Thomassen
Tað var tíðliga Leygarmorgunin 19.novembur 2016, at systir mín ringdi til mín, við teimum syrgiligu boðum, um at tú vart farin.
Hóast at tú vart sjúk, var tað ikki í mínum tonkum, at tú so brádliga skuldi vera tikin frá okkum. Saknurin, nú tú ert farin um sýnuna er ótrúliga stórur og tað gongur ikki ein dagur, har tú ikki ert í mínum tonkum. Tað er eitt stórt tómrúm, nú tú ert sloppin heim til øll tíni kæru uppi í himmalinum, hóast eg veit, at tú hevur tað betur nú.
Eitt er sikkurt, at vit sum nú hava mist teg, hava mist eitt fantastiskt menniskja. Tú vart altíð so blíð og góð at koma inn til. Eg kundi gott sita har í fleiri tímar og tosa við teg um alt millum himmal og jørð.
Allir biltúrarnir, sum vit hava koyrt og vitja fólk, sum tú vart so góð við. Tú elskaði at sleppa at koyra biltúrar og helst ikki meir enn 50 km/t.
Eg minnist eisini at tú onkutíð vildi hava meg at krúlla tær hárið og orna brýr, tá Ann-Britt, ikki kundi gera tað. Tú gekk høgt uppí, at hava pent krúlla hár.
Eg kann ikki siga annað, enn at vit hava veri góðar, sjálvt um eg minnst, at tú við hvørt vart eitt sindur óð við meg, tá eg ikki tók telefonina, tá tú vildi hava meg at koma ørindi. Men tað gekk ongantíð lang tíð, til lagið var gott aftur.
Elinborg, tú hevði altíð fult av fólkið rundan um teg og øll vóru líka góð við teg. Tú gav alt sum tú átti og ofta tað síðsta við. Eg minnist so væl, at tú hevði keypt tær eina nýggja varrastift og eg dámdi hana so væl, so tú bað meg bara fara avstað við henni, so segði tú at tú altíð, kundi keypa tær ein aðra.
Góða Elinborg Ommudidd, tú ert ótruliga nógv saknað í millum okkum øll.
Eg vil bara takkað tær fyri alt.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í frágreiðingini um framtíðartørvin á búplássum til eldri í Tórshavnar kommunu, sum varð løgd fram fyrr í vikuni, verða tey viðurskifti, sum hava ávirkan á tørvin á røktarheimsplássum, lýst. Eisini eru samanberingar gjørdar við støðuna í norðurlendsku grannalondum. Í hesum arbeiði er millum annað tørvur á at kaða eitt sindur inn í framtíðini, um mann so kann siga. Tí hava Trivnaðarfyrisitingin og heilsu- og umsorganartænastan, sum hava gjørt frágreiðingina, fingið Hagstovuna at útvega tøl og framrokningar fyri fólkatal í kommununi og í landinum sum heild.
Hesar framrokningar, sum tó innibera eina ávísa óvissu – serliga, tá framrokningar eru gjørdar longri fram í tíðini, vísa, at fólkatalið í Tórshavnar kommunu fer at veksa komandi 34 árini, meðan fólkatalið samlað í Føroyum fer at minka.
Fram til 2030 veksur fólkatalið í Tórshavnar konnunu væntandi við 1.283 fólkum, og tað heldur væntandi á at vaksa, tó bert við 90 fólkum afturat til 2050. Hetta svarar til ein vøkstur úr 20.400 fólkum í 2015 til umleið 21.800 fólk í 2050.
Fólkatalið fyri allar Føroyar veksur væntandi eisini fram til 2025, úr umleið 48.900 fólkum í 2015 til 49.800 fólk í 2025. Men síðani minkar fólkatalið í Føroyum væntandi heilt niður í umleið 47.200 fólk í 2050.
- Tað áhugaverda er, at meðan fólkatalið fyri allar Føroyar væntandi minkar við næstan 2.000 fólkum fram til 2050, veksur fólkatalið væntandi í Tórshavnar kommunu við umleið 1.400 fólkum, verður sagt í frágreiðingini.
Tað verður ikki nevnt nakað um orsøkirnar til hesar demografisku broytingar í frágreiðingini.


text:
Roknskaparárið 2015 hilnaðist sum heild væl hjá føroysku kommununum. Tað vísir ein uppgerð, ið Fíggjarmálaráðið hevur gjørt við støði í kommunalu roknskapunum, ið skuldu latast landsstýrinum innan 1. juni.
Kommunalu inntøkurnar í 2015 vóru 263 mió. kr. hægri, enn kommunurnar upprunaliga mettu, tá ið tær løgdu fíggjarætlanir fyri árið.
Ársúrslitið hjá kommununum gjørdist tí eisini munandi betri enn væntað.
Staðfesta avlopið gjørdist 159 mió. kr., ið var 236 mió. kr. betri enn væntaða hallið á 77 mió. kr., ið fíggjarætlanirnar hjá kommununum fyri 2015 løgdu upp til.
Samlaða nettoskuldin hjá kommununum er nú minkað til stívliga 300 mió. kr., ið svarar til góðar 6 túsund krónur fyri hvønn íbúgva. Sambært innlatnu roknskapunum var tað eingin kommuna, sum við árslok 2015 hevði nettoskuld, ið var størri enn ein skattaálíkning á 23 prosent. Hetta er tekin um, at føroysku kommunurnar sum heild eru fíggjarliga væl fyri.
Frágreiðingin hjá Fíggjarmálaráðnum um kommunalu ársroknskapirnar fyri 2015 kann lesast her:


text:
Kreativu vinnurnar eru millum skjótast vaksandi vinnur í heiminum, og nýggjar kanningar vísa, at tær eisini í norðurlondum eru nógv størri, enn tey flestu hava givið sær far um. Í Danmark kunnu kreativu vinnurnar longu kappast við biotøkni og útflutningin av royktum fleski, og í Íslandi telja kreativu vinnurnar meira í tjóðarroknskapinum enn stóra íslendska aluminiumsframleiðslan.
Kreativu vinnurnar eru ógvuliga altjóðagjørdar, og fólkini í hesum vinnum hava lætt við at flyta hagar, sum umstøðurnar at virka eru bestar, og har ið kreativa umhvørvið er mest mennandi. Tað er tí sera avbjóðandi at fáa kreativu vinnurnar at støðast og mennast í norðurlondum, í kapping við heimsins metropolar.
Millum størstu avbjóðingarnar er at fáa íleggjarar til kreativu vinnurnar, og at koma sær út á altjóða pallin. Endamálið við hesum evnisdegnum er tí at varpa ljós á kreativar vinnur, serliga við atliti at íløgum og útflutningsframa.
Eisini skal dagurin kveikja eitt kjak um búskaparliga týdningin av kreativum vinnum í Føroyum, nú og í framtíðini.
Gestarøðarar
(IS) Margrét Sigrún Sigurðardóttir, ið hevur staðið fyri nýggjari kortlegging av kreativa búskapinum í Íslandi, leggur fram niðurstøður úr frágreiðingini, tosar um týdningin av kortleggingini, og hvussu kanningin varð til.
(IS) Helga Valfells, frá Nýsköpunarsjóður atvinnulifsins (New Business Venture Fund) kemur at siga frá teirra royndum við váðafúsum íløgum í kreativar vinnur, og um “the perfect business plan”.
(DK) Kristian Riis, frá Volcano Management í Danmark fer at røða um implementering av útflutningsstrategium innan tónleikavinnu. Umframt sítt dagliga yrki, er Kristian ráðgevi í danska útflutningsráðnum við sergrein innan tónleik. Hann er somuleiðis guitarleikari í kenda bólkinum Nephew.
(FO) Guðrun & Guðrun / Heini Zachariasen: Vivino: Tvey umboð fyri kreativar fyritøkur, ið hava royndir við vakstrarfígging og altjóða marknaðarføring, siga frá sínum royndum og tankum um m.a. íløgufígging til kreativa vinnu.
(FO) Filmsvinnan – ein framtíðar vinnumøguleiki? Lýsing av vakstrarmøguleikum innan eina framtíðar filmsvinnu í Føroyum. Umboð fyri Klippfisk.
Skrá - ”Kreativar vinnur , íløgur og útflutningur”
Tíð: hósdagin 1. desember 2011 kl. 9 – 12.30
Stað: Skálin, Norðurlandahúsið
9:00 Vælkomin
9:10-9:45 Dr. Margrét Sigrun Sigurðardóttir, Háskóli Íslands ”Building local, going global”
9:45-10:15 Helga Valfells, New Business Venture Fund.“The perfect business plan”
Steðgur
10:35-11:00 Kristian Riis, Volcano Management, Danmark.
“Verden som arbejdsplads – implementering af musik eksport strategier”
11:00-11:20 Mótavinna - Guðrun&Guðrun, ein alheimsvøra, Guðrun Rógvadóttir.
11:20-11:40 Filmsvinnan – ein framtíðar vinnumøguleiki? Umboð fyri Klippfisk.
11:40-12:00 Heini Zachariassen, VIVINO.
Pallborðskjak – spurningar úr salinum.


text:
Cap Negret 21 frá 16 til 27 apríl 2012
Mánadagin hevði Gudmundur fríð, veit ikki
heilt hví men tað vóru mest børn, sum høvdu fríð flestu handlar oa var opið. So
vit fóru ein spaseritúr
Her eru vit beint niðanfyri íbúðina Stórur steinur og hann stendur næstan og rillar, men man má næstan undir hann fyri at
koma forbíð hann, eitt sindur spooky :o)
Hesin fitti báturin er til sølu, so um tú hevur áhugað at keypa so er bara at
siga til, kostar 4.500 euro ella uml 33.000 kr
Bambus veksur alla staðnis so tað er bara at kappa sær eina til eitt ella
annað. Her spælir Gudmundur kung-fu :o)
So er tað ta, niðuraftur skal man eisini
Nervar nytta einki her, nú er at leypa
Tað gekk :o)
Mánakvøldi fóru vit til La Nucia har liggur ein lítil vøkur kirkja og eitt
lítið museum, til eitt barnatiltak
WOW Gudmundur elskar kandy-floss
Stórt smíl :o)
Fitt lítil kirkja
Vit møttu húsavørðin hjá okkum, sera fittur og hjálpsamur maður
Hann hevur lært til ferðaleiðari so hann er altíð skjótur at greiða frá
Benidorm sær man óansæð hvar man er staddur :o)
Juan, konan og 4 ára gamli sonurin bjóðaðu okkum at eta saman við teimum, tey
høvdu bocadillos ( samanløgd flutes ) og annað gott. Gudmundur fekk eina
speciella kaku frá teimum.
Tað er ein traditión at eta akkurát hesar køkur í dag, minnist bara ikki akk hví. Hann greiddi frá tíð men men
Gudmundur stoltur eigur eina heila kaku sjálvur, men hann bjóðaði okkum øllum
:o)
Týsmorgunum var Gudmundur so ikki fyri, hevði sovi mega illa, droymt okkurt
óhugnaligt
so vit fóru bara at bera morgunmat á seingjuna til mammu, sum eisini hevði sovi lítið í nátt
Glað var hon, hon skeldaði eitt sindur at tað var so óruddilgt at taka mynd,
men tað leggja vit einki í :o)
Gudmundur júst liðugur at svimja
Bobby hevur verði til operatión, kappa steinarnar undan honum :o)
Glaður at síggja okkum, vóru við honum kl 11 og heintaðu hann kl 19
Djóralæknin roynir at fáa plastik-traktina uppá hann, men kláraði tað ikki
:o)
Vit fingu hana uppá tá vit vóru komin heim, men honum dámdi tað sera lítið
Leygarmorgunin fekk Gudmundur drekka uppá songina :o)
Leygardagur aftur so er frítíðarskúlin á skránni, tey seta grønmeti niður og
okkurt annað
Leygarkvøldi ´spaseraði mamma yvir til pizzaria hmm og lækkurt at eta á
altanuni, lýtt og pura stilli í kvøld
Húsavørdurin var so blíður, hann bjóðaði okkum ein stóran posa av
appelsinum, sum
vit pressa til juice og so hattar grøna, sum eitur Habas. Er úr havanum hjá honum Vit eru farin spaseritúr út á vitan í Albir, ein fínur túrur uml 30 min hvønn veg
Albir vinsturmedin og Altea mitt á myndini
Hesi liggja og dasa sær í einum stuttleikabáti
Sooma eitt sindur
Sooma eitt sindur meira, mega flottur bátur
Vitin eitur Faro Punta Del Albir
Húsini hjá vitapassaranum verda brúkt til eitt savn
Mitt í myndini heilt vid strondina búgva vit :o)
Meira sooma inn
Altea
Sooma so kirkjan sæst betri
Mynd tikin vid hjálp av trífótinum til fototóli :o)
Hola mitt í fjallinum
Trífóturin aftur verdi uppá spæl
Ein tunnil er uppi á fjallinum
Ein fínur túrur í sera gódum vedri
Mikudagin var Gudmundur til fótbóltsvenjing. Hann dámdi sera væl segði hann
so nú fáa vit at síggja. Hann hevur slett ikki tíma fótbólt í eina tíð


text:
Tlf. 35 88 88
3. januar 2014
Tað er ymiskt frá bil til bil, hvørjir missa mest av nýprísinum aftaná nøkur ár.
SparNord og Bilbasen í Danmark hava í felag gjørt eina útroking ,sum vísur hvør bilur missur minst eftir fýra árum.
Tað eru serliga teir meðal-stóru bilarnir sum missa minst, í toppinum er Skoda Octavia, VW Passat og Toyota Avensis. Hesir standa til at missa 53% av nýprísinum eftir fýra árum.
Hinvegin eru luxus-bilarnir so sum Audi A8 og Mercedes S-Class teir sum missa mest. Hesir hava mist 60% av nývirðinum eftir bert trimun árum.
Fleiri tíðindi:


text:
Við eini einfaldari vikuligari viðgerð ber til við Clearwater at njóta eitt luksus bað í einum krystallklárum vatni.
Úrslitið er eitt frískligt, krystallklárt vatn. Clearwater er umhvørvisvinarligt og ger tað møguligt at endurnýta vatnið í t.d. urtagarðinum. Innihald: Til umleið 6 mánaðir.
Hetta filtrið er serliga sniðgivið til Softubs og hjálpir til við at halda vatnið heilt reint. Fyri at halda vatnið heilt reint, er best at skifta filtrið hvørt hálva ár.
Hetta filtrið er serliga sniðgivið til Softubs og hjálpir til við at halda vatnið heilt reint. Fyri at halda vatnið heilt reint, er best at skifta filtrið hvørt hálva ár.
Við tí talgilda PH-málarinum frá AquaChek, kanst tú nú nýta tíðina at slappa av, ístaðin fyri at hugsa um PH-virðið í vatninum.
Tá ið tú dyppar ein av royndarstrimlunum, ið fylgja við, og leggur hann á tann talgilda “strimmul-avlesaran”, sæst møguliga ein litur, sum vísir, um vatnið er við at gera eina sýru ella ein lút. Eitt lityvirlit fylgir við, sum greiðir frá, hvat hvør litur merkir. Alt tekur bara nøkur fá sekund.
AquaChek kannar serliga fyri trý viðurskifti: PH-virðið, klorvirði og alkalitet.
Royndarstrimmul til tann talgilda AquaChek PH-málaran.
PH-virði í vatninum ásetur litin.
Hesir royndarstrimlar kanna klor, PH og alkalinitetin í vatninum. Úrslitini verða avlisin á baksíðuni á fløskuni, og hetta ger settið lætt at nýta.
Pakki við 50 royndarstrimlum.
SpaCare Tab Twenty eru 20 g klortablettir, sum spakuliga loysast upp í vatninum. Tær tryggja vatnreinføri í uttandura spa, gosbaðum og barnasvimjihyljum við einum vatninnihaldi frá 500-3000 l.
Klor Granulat er vælegnað at røkta vatnið í tínum Softub. Hetta er fyri einfalda sóttreinsan, og tað loysist skjótt upp í vatninum
Fyri at hava reint vatn, mæla vit til eitt PH virði á 7,2 – 7,8. Spa PH Minus er rætta loysnin fyri at fáa rætta PH-virði.
Fyri at hava reint vatn, mæla vit til eitt PH virði á 7,2 – 7,8. Spa PH Plus hjálpir til at fáa rætta PH-virði.
Klor dispensari til best hóskandi skamt av klori.
Reinsitablett til djúpreinsan av øllum tínum spa og rørum innan.
Reinsitablettir til djúpreinsan av tínum filtrum.
Lækkar um kálkinnihaldið í vatninum.
Til reingerð av tilfarinum innan.
Spa No Foam tekur burtur skúmið frá spavatni. Kosmetikk, sápa og oljur geva skúm. Tað einfalda íblandingarevnið av Spa No-Foam vil taka burtur alt tað óynskta skúmið frá vatnskorpuni.
Leingj um livitíðina á tínum Softub.
Tað eru tvær vørur í Softub Clean&Care: Softub Vinyl Cleaner, sum er til at vaska Softub-tilfarið uttan. Og Softub Vinyl Conditioner, sum er til at halda tilfarið uttan bleytt og smidligt.
Í Denwax Clean eru 85% rein sápa, kokos og vatn. Denwax Clean er eitt
vælegnað reinsingarevni, sum reinsar væl, tó uttan at geva skeinur.
Svampurin, ið fylgir við, verður gjørdur ráligur. Síðani verður rørt í Denwax Clean til tað skúmar, og skúmið verður koyrt á tilfarið. Ert tú í iva, um Denwax Clean kann nýtast, kanst tú royna á einum ikki serliga sjónligum staði. Ansa tó eftir, um tað eru ljósir litir, tí Denwax Clean kann gott gera litirnar myrkari.
Denwax Care er ein 100% donsk vøra, sum inniheldur kokusfeitt, ullafiti og bývoks. Denwax Care tornar vanliga áðrenn 2 minuttir, og eigur ikki at verða latið á í beinleiðis sólskini.
Denwax Care verjir og tettir móti vatni og saltrondum á tínum fótbúnaði. Ger eisini skósvertu og silikon óneyðugt.
Svampurin, ið fylgir við, verður latin í Denwax Care, og síðani latið á tilfarið. Ger eitt tunt lag. Eftirpolering er ikki neyðugt.
Ert tú í iva, um Denwax Clean kann nýtast, kanst tú royna á einum ikki serliga sjónligum staði. Ansa tó eftir, um tað eru ljósir litir, tí Denwax Clean kann gott gera litirnar myrkari.
Í Denwax Clean eru 85% rein sápa, kokos og vatn. Denwax Clean er eitt
vælegnað reinsingarevni, sum reinsar væl, tó uttan at geva skeinur.
Svampurin, ið fylgir við, verður gjørdur ráligur. Síðani verður rørt í Denwax Clean til tað skúmar, og skúmið verður koyrt á tilfarið. Ert tú í iva, um Denwax Clean kann nýtast, kanst tú royna á einum ikki serliga sjónligum staði. Ansa tó eftir, um tað eru ljósir litir, tí Denwax Clean kann gott gera litirnar myrkari.
Skúmandi reinsingarevni til natúrligar dálkingar.
Kann nýtast til setur, gólv, teppir, hurðar, bilar, súklur og nógv annað.
Reinsingar- og avfeittingarevni til øll sløg av natúrligum skitti. HP Clean er eitt megnar alheimsreinsingarevni, sum gevur góð úrslit.
Kann nýtast bæði til súkklur, knallertir, bilar, bátar, tjøld og nógv annað.


text:
Machu Picchu
Machu Picchu (quechua: Machu Pikchu, eisini kent sum Horvni inkabýurin) høgt uppi í Andesfjøllum í Perú var týdningarmikil inkabýur í 15.- og 16. øld[1]; hann lá væl fyri hermálsliga og var ringur at søkja at. Skansabýurin Machu Picchu var 12 km2 til støddar. Hann var bygdur á nógvar bríkar, ið vóru høgdar inn í fjallalíðina, fleiri enn 600 m. uppi. Machu Picchu liggur 2430 metrar yvir havinum.[2] Tað var so mikið torført at sleppa til býin, at spaniólar ongantíð funnu hann.[3] Tað er ikki lætt at koma til inkabýin Machu Picchu, sum doyði út og varð fjaldur av trøum og øðrum plantuvøkstri. Nú á døgum er hann kent ferðamál.
Í 1530-árunum gjørdu spaniólar innrás í Inkaríkið og hertóku landið Perú. Tað var viknað av innanhýsis ósemjum, og hertøkan elvdi til, at inkamentanin syndraðist. Nógv fólk doyðu, býir vórðu lagdir í oyði, og bríkar og vatningarskipanir fóru fyri skeyti. Sponsku hertakararnir varnaðust ikki býin, tá ið teir tóku landið í 1532, og ikki fyrr enn í 1911 kom amerikanski fornfrøðingurin Hiram Bingham fram á “horvna býin”, ið hann leingi hevði verið nevndur.[4] Har eru toftir av til dømis templum og 143 sethúsum. Næstan 400 ár seinni varð ein gloymdur býur funnin aftur uppi á einum fjalli. Nú varð býurin nevndur Machu Picchu. Áðrenn býurin varð avtoftaður, var hann bústaður hjá teimum seinastu inkakongunum. Machu Picchu varð sett á heimsmentanararvslistan hjá UNESCO í 1983.[5]


text:
Hagtøl um fyri føroysku vinnuna umfata árini 1998-2003. Hagtølini byggja á ársroknskapir við sundurgreiningum hjá fyritøkum. Hagtølini lýsa vinnuna undir einum og skift á høvuðsbólkarnar:
- Tilfeingisvinna
- Vøruframleiðsluvinna
- Tænastuvinna
Hagtølini fylgja leistinum í tjóðarroknskapinum fyri geiran vinnufyritøkur og umfata allar vinnufyritøkur undantikið einstaklingavirkir, sum eru partur av húsarhaldsgeiranum og fíggjarfyritøkur sum eru partur av geiranum fíggjarfyritøkur.
Virksemi hjá oljufeløgum á føroyska landgrunninum í leitingartíðarskeiðnum er ikki við í tjóðarroknskapinum og tí heldur ikki við í hagtølini. Í mun til tjóðarroknskapin er tó ein munur, almennir stovnar sum hava vinnuligt virksemi t.d. apoteksverkið og rúsdrekkasølan eru partur av geiranum vinnufyritøkur, men eru ikki við í hesum hagtølum. Sí annars 'lýsing av vinnuhagtølum'.
Fyri at geva eina neyvari mynd av virkseminum í einstøku vinnubólkunum og ikki at gera dupulteljingar, er úrslit av kapitalpørtum, t.v.s. dótturfeløg og atknýtt feløg, ikki tikið við í rakstrarúrslitið hjá vinnufyritøkunum.
Grundarlagið undir hagtølunum eru umleið 3.200 roknskapir fyri árini 1998-2003. Fyritøkurnar, sum eru við í uppgerðini umboða millum 75 og 90 prosent av samlaðu lønargjaldingunum.
Greining av føroyskari vinnu 1998-2003
Vinnugreinaskipan (FV 93)
FØROYSK VINNUGREINASKIPAN 1993 (FV 93)
FÆRØSK BRANCEKODE 1993 (FV 93)
FAROESE BUSINESS CLASSIFICATION 1993 (FV 93)


text:
Ársveitslan er í gongd í mentanarliga flaggskipinum í bygdini, og fyri løtu síðan var leikari nummar tvey avdúkaður.
Jan Ó. Ellingsgaard hevur verið ein berandi leikari í nógv ár, hóast hann síðstu árini hevur flutt ímillum Danmark og Føroyar. Longu nú er avgerðin hjá honum tikin, at hann verður í Fuglafirði, og ikki minst ÍF, komandi ár.
Jan hevur higartil spælt 166 dystir og skotið 12 mál í Effo deildini – allar fyri okkum.
Saman við Frank og Nenad er Jan einastu leikararnir, ið einans eru skrásettir fyri okkum. Sáttmálin, sum Jan hevur skrivað við barndómsfelagið, er galdandi fyri 2016.
Vit gleða okkum til enn eitt ár við Jan á liðnum.
Fleiri avdúkingar koma seinni í kvøld, so tað er bara at fylgja við á if.fo, um tú ikki hevur møguleikan at sita í Mentanarhúsinum í kvøld.
Koyr á, ÍF


text:
Trupulleikar, við at allýsa hvør er stakur uppihaldari, var orsøkin til, at ein meiriluti í Løgtinginum valdi at vraka eitt uppskot um at tvífalda barnafrádráttin fyri stakar uppihaldarar.
Í aðru viðgerð í gjár av uppskoti hjá Tjóðveldisflokkinum um at tvífalda barnafrádráttin hjá støkum uppihaldarum, kom fram, at við verandi skrásetingum tykist trupult at fáa hugtakið ’stakir uppihaldarar’ allýst. Hetta gjørdist grundgevingin til at eini meiriluti í Løgtinginum valdi at fella uppskotið.
Fíggjarnevndin hevði undir viðgerðini av málinum fund við Føroya Kommunufelag, Kommunusamskipan Føroya, Hagstovnuna, Bárð Nielsen, landsstýrismann í fíggjarmálum, Hans Paula Strøm, landsstýrismann í almanna- og heilsumálum, og Annitu á Fríðriksmørk, løgtingsmann, og øll tyktust samd um trupulleikan í at lýsa, hvør er stakur uppihaldari, og hvør ikki er.
Samd men ósamd
Hóast øll fíggjarnevndin tyktist samd um, at nógvar góðar grundir eru fyri at gera tiltøk fyri summar stakar upphaldarar, og øll nevndin var eisini samd um, at tað kan vera ringt at fáa hugtakið ’stakur uppihaldari’ allýst og tí trupult at fáa teir røttu persónarnar at verða umfataðir av uppskotinum. So býtti fíggjarnevndin seg í ein meiriluta og ein minniluta.
Ov stór umsiting
Meirlutin við Anfinni Kallsberg, Vilhelmi Johannesen, Kaj Leo Johannesen og
Lisbeth L. Petersen helt, at hetta fór at krevja munandi umsiting, ið ikki hoyrir heima hjá skattavaldinum, men er eitt almannamál. Tí mælti meirilutin tinginum Løgtinginum frá at samtykkja uppskotið.
Minnilutin við Kára P. Højgaard, Páll á Reynatúgvu og Karsten Hansen helt somuleiðis tað verða óheppið, um hetta varð lagt til Toll & Skatt at umsita, men sá hinvegin ikki teir stóru trupulleikarnar í at lata almannaverkið umsita eyðmerkingin av, hvørjir persónar skulu verða umfataðir av rættinum til dupultan barnafrádrátt. Tí mælti minnilutin Løgtinginum til at samtykkja uppskotið.
Øll vita, hvat ein stakur uppihaldari er
Í tingviðgerðini funnust Bill Justinussen og Jenis av Rana at meirilutanum, fyri ikki at hjálpa einum bólki, ið, øll tykjast samd um, hevur tørv á hjálp, orsakað av, at onkur, ið ikki hevur rætt til hesa hjálp fer at misbrúka skipanina. Bill Justinnussen segði, at hann vónaði, at samgongan fór at taka stig til, at hesin bólkur varð hjálptur í almanna skipanini, um tey feldu hetta málið. Bill Justinussen vísti á, at øll vita, hvat ein stakur uppihaldari er. T átti tað ikki at vera so trupult at viðtikið hetta mál. Høgni Hoydal helt, at tað var merkisvert, at samgongan skuldi allýsa júst hetta mál, so væl, tá hon í so nógvum øðrum førum tók avgerðir uttan nakra sum helst allýsing. Bill Justinussen vísti eisini á, at um onkur fekk pening av órøttum, so kundi landið krevja pening aftur.
Undanførslur
Annita á Fríðríksmørk og Jenis av Rana mettu, grundgevingarnar hjá meirilutanum at vera undanførslur, tí at tey í veruleikanum ikki ynsktu at hjálpa teimum veikastu. Annita á Fríðríksmørk vísti á, at tá meirilutin velur at vraka hetta uppskotið, tí at tað ikki er skattamál, men samstundis ikki heitur á Landsstýrismannin í almannamálum, um at taka málið upp, so tykist meirilutin ikki áhugaður í at loysa trupulleikan fyri henda bólk. Hon helt tí manglandi allýsingina vera ein stóran trupulleika, ið átti at verða loystur sum skjótast. Hon spurdi eisini, um hvat samgongan ætlaði at gera fyri at fremja hesa allýsing.
Lisbeth L. Petersen vísti atfinningunum hjá Annitu á Fríðríksmørk og Bill Justinussen aftur, hon vísti á, at bólkurin einsamallur uppihaldari mátti lýsast fyrst, soleiðis at býtið varð rættvíst. Tí lóggávan skal innrættast soleiðis, at hon rakar tey, ið veruliga hava ein tørv.
Leitaði eftir semju
Páll á Reynatúgvu harmaðist um harða orðavalið, ið kjakið hevði verið merkt av. Hann heitti á tingið, um at arbeiða víðari og royna at finna semju í hesum málinum, sum snýr seg um tey veikastu í samfelagnum, hann var sannførdur um, at allir tingmenn hava áhuga í at hjálpa hesum bólki.


text:
Nú byrjar av álvara at styttast til stóra steypafinaluvikuskiftið hjá FSF verður sparkað í gongd. Fyrsta finalan verður spæld fríggjakvøldið klokkan 19, og síðani verða fýra finalur spældar leygardagin, sum endar við finaluni um Løgmanssteypið.
Atgongumerkjasølan til Løgmanssteypsfinaluna hevur gingið væl, og um 18-tíðina hósdagin høvdu næstan 4.000 ognað sær eitt atgongumerki til stóra dystin leygarkvøldið.
- Vit eru sjálvandi glað fyri, at áhugin fyri finaluni um Løgmanssteypið er so stórur. Pláss er fyri 4.800 áskoðarum á Tórsvølli, og vónandi verður fult, ella har á leið, sigur Virgar Hvidbro, aðalskrivari í Fótbóltssambandi Føroya.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Nógvi roykurin frá eldinum á Varðanum Pelagic kom helst frá bjálvingini, sum at kalla var horvin, tá fólk fóru at kanna klædningin nærri – tað hevur fingið leiðsluna at hugsa seg væl um, nú virkið skal byggjast uppaftur.
– Tá vit kannaðu klædningin aftaná, var tað ein løgin sjón. Hann var heilt tómur millum pláturnar, tí bjálvingin var burtur.
Tað sigur Bogi Jacobsen, stjóri á Varðanum Pelagic, sum varð herjað av eldi 9. juni. Um tað var bjálvingin ella nakað annað sum var orsøk til, at eldurin gjørdist so ógvusligur, er ilt at meta um. Løgreglan hevur í hvussu er boðað frá, at hon ikki kann staðfesta nakra orsøk.
Bogi Jacobsen sigur, at serfrøðingar komu á staðið at kanna eldsbrunan, og at teir millum annað kannaðu bjálvingina. Ein flamma var sett á bjálvingina, sum festi í, men so skjótt flamman varð tikin frá aftur, so helt uppat at brenna.
– Tað finnast tvey sløg av bjálving av hesum slag, annað nevnist PUR og hitt PIR. PUR brennur, men tað ger PIR ikki, uttan so at annar eldur er, og tað er hetta seinna, vit hava brúkt. Men vit mugu bara staðfesta, at hetta ikki var nóg gott. Vit høvdu brandvegg inn móti frystigoymsluni, har klædningurin var fyltur við steinull, og tað bjargaði henni. Hetta verður helst tað vit fara at brúka, tá virkið verður bygt aftur, sigur Bogi Jacobsen.
Lesið meira í blaðnum hetta vikuskiftið


text:
Tíggju nýggir ph.d.-arar í 2017
Dan Klein --- 06.01.2018 - 09:00
Sambært skrásetingunum hjá Granskingarráðnum hava tíggju føroyingar lokið ph.d.-prógv í 2017. Tvær av hesum verkætlanunum eru partvís fíggjaðar úr Granskingargrunninum.
Ph.d. lesandi, ph.d.arar og doktarar skrásettir í Heilagrunninum
Til ber at finna upplýsingar um allar ph.d. lesandi, ph.d.arar, doktarar og aðrar føroyskar granskarar, sum vit vita um, við at fara í Heilagrunnin.
Vit hava eisini ein afturlatnan bólk á Facebook, sum kallast Føroysk ph.d.lesandi, har til ber at kunna og samskifta um viðkomandi viðurskifti, eitt nú stuðulsfreistir, skeið, ráðstevnur, ph.d.verjur og útgávur. Til ber at biðja um limaskap her
Saknast onkur ph.d.lesandi, ph.d.ari ella annar í Heilagrunninum ella í yvirlitinum omanfyri, frætta vit fegin á gransking@gransking.fo


text:
Spania HEIMA
So eru vit komin til húsini, maðurin til høgri er eigarin av
húsinum,
Gudmundur roynir sengurnar
Tekning
av Sierra Cortina, Mirador ll
Útsýni er sera gott frá kamaranum og stovuni. Síggja Benidorm
Hettar er inngongdin
Rói, Maibritt, systur Maibritt við børnum á vitjan :o)
Gudmundur og Anja leggja klæðir saman
So er Gudmundur komin uppá pláss :o)
Plantan hjá Gudmundi frá Frítíðarskúlanum og mín chilli planta
frá M(HB)W hava ikki tált túrin so væl :o(
Gudmundur glaður at fáa ein krabba til morgunmat :o)
Vit hava sett campingvognin beint undir terassuna hjá okkum :o)
2 svimjuhylar eru um 50 metrar frá og verða nógv brúktir, hettar er tann
niðari hylurin
Niðari hylurin
Ovari hylurin, bilurin og húsini síggjast beint niðanfyri hylin
Bilurin er beint aftanfyri eitt træ og húsin eru nr3 frá vinstru
Campingvognurin stendur gott (haldi eg) okkara hús er nr4 frá vinstru
Hettar er innkoyringin
Gudmundur og Anja hava verði í svimjihylinum
Mamma hevur stokt høsnarungalør hmm hmm
Hygg hygg
Vit eru gangitúr beint uppi yvir húsinum
Gudmundur klintri túr :o)
Benidorm aftanfyri
Hettar er eitt centur, sum hoyrir til øki og hevur internet so her verður
arbeitt fyrstu tíðina, til man vónandi fær internet í húsi
Gudmundur og Anja kappkoyra við WII
Her eru vit í stóru gangigøtuni í Benidorm centre
Gudmundur glaður, fekk spaketti og kjøtsóvs
Gilli fortaldi mær at hettar er millum 10 tær besta strondin í verðini, her
er eisini sera vakurt
Cool :o)
So er Gilli komin til Finestrat, hevur koyrt 2800 km næstan einum
Hann var frammi kl 22 sunnukvøldi
So eru Randi, Baldur og Alda eisini komin fram og vit hava bjóða til døgurða
hjá okkum
Baldur var ikki so helt væl fyri
Nakað av ísi gongur í varmanum :o)
Alda liggur og sólar sær
Alda og Baldur wrestla eitt sindur
Hendan er góð Petur S, hon kostar bara 40 kr fyri 12 á 37,5 ml :o)
Mikukvøldi vóru vit hjá Randi og teimum ein lítlan túr
Á veg heim aftur til okkum, máttu vit líka taka mynd av hesum :o)
her eru vit aftur hjá Randi og Gilla, Rói og tey vóru eisini
Børnini hugnaðu sær óført runnu runt og so í svimjihylin
Her hyggja tey spent uppá meðan Rói vísir gandakynstur
Chilli plantan er byrja at koma fyri seg aftur MW :o)
Her hava verði nógvir Føroyingar, tey høvdu 3 hús og vóru tey
beint við okkara hús, ordiliga hugnaligt tey høvdu fleiri børn,
Tá tey fóru bóru tey tað tey ikki tóku við oman til okkara, ein góð
grill og ymiskt annað, sum er á myndini, fínasta slag :o)
Gudmundur keypt sær eina blýants-myndi av Messi
Leygarkvøldi eru vit bjóða til grillkvøld hjá Gilla og Randi
Mega hyggiligt kvøld, hári vátt sum tey hava runni í havanum :o)
TIL NÆSTU MYNDIRNAR finestrat1


text:
Eingin persónsskaði hendi, tá ein løgreglubilur, ið stóð parkeraður, í svenska býnum Malmø, sprongdist í luftina í gjárkvøldi. Spreingingin skapti tó ein stóran hvøkk í økinum og gjørdi nakað av materiellum skaða.
Løgreglan í Malmø handtók tveir menn í samband við spreingingina, ein 22 ára gamlan og ein 26 ára gamlan. Tann 26 ára gamli er nú blivin leyslatin av løgregluni, men tann 22 er blivin skuldsettur fyri at hava staðið fyri spreingingini og fyri alvandasamt herverk.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Revit - víðka skeið | 15.-17. januar 2018
Kom og lær at brúka Revit,
meira effektivt!
Fullteknað!
Nýtt skeið verður í heyst 12.-14. november 2018
Tekna teg >> her <<
Nýtt skeið verður í heyst 12.-14. november 2018
Tekna teg >> her <<
Við at luttaka...
...lærir tú at nýta forritið á víðkaðum støði. Arbeitt verður bæði teoretiskt og praktiskt, soleiðis at hvør einstakur skal fáa so nógv burturúr sum til ber. Á skeiðinum arbeiða vit við at útvikla BIM-modellið við meiri detaljum, til at brúka í projektering og presentatiónstilfari.
Málbólkur
Skeiðið vendir sær til tey sum hava tikið grundskeiðið og tey sum hava eina grundleggjandi vitan um Revit, sum kundu hugsa sær víðkaðar førleikar í Revit Architecture. Eitt nú arkitektar, verkfrøðingar, byggifrøðingar, tekniskir assistentar, byggiharrar, projektleiðarar og onnur í byggivinnuni.
Innihald í skeiðinum
Vit fara at læra at brúka Revit á einum víðkaðum støði. Fyrsta part av skeiðinum arbeiða vit vit útvikling av modellinum frá uppstart og gjøgnum tær ymisku projekteringsfasurnar. Vit arbeiða bæði við terræn- og bygningsmodelering og hvussu tú kanst kobla hesar saman. Síðsta part av skeiðinum, arbeiða vit við, hvussu tú kanst brúka modellið, sum útgangsstøðið í tínum præsentatiónstilfari.
Her er nakað av tí, sum verður á skránni:
- Lendismodellering (Terrænmoddelering)
- Modeldetaljur og kunningarniveau
- Arbeiði við ymiskum designloysnum
- Detaljering av tvørskurði og smálutum (Snit og detaljer)
- Visualisering og Cloud Render
- Draga út á skema: mongdir, tekningarlistar
- Upprætta egnar Families
Undirvísari: Niels Ole Christiansen,
ið hevur skrivað lærubók um evnið
Niels Ole Christiansen er 46 ár og útbúgvin bygningskonstruktør.
Seinastu 14 árirni hevur hann havt egna fyritøku við fokus á 3D modelleringsamboð til byggivinnuna, amboð til byggivinnuna, við denti á visualiseringar av byggjaríum.
Hann hevur seinastu 5 árini undirvíst á bygningskonstruktørútbúgvingini í Aarhus, har hann hevur ábyrgd av BIM og Revit. Nú arbeiðir hann á VIA University College, ið er størsti proffessiónsháskúli í Danmark.
Niels Ole Christiansen hevur skrivað bókina "Conceptual Building Design and Basic BIM Architecture 2015", sum er ein uppslagsbók, sum tekur lesaran ígjøgnum tær fyrstu modelleringsfasurnar í einum bygningi.
Luttakarar frá seinast:
"Undirvísarin dugdi væl, góð balanca millum teori
og at royna sjálvur, fingu útleverað nógv gott tilfar."
"Alt var gott."
"Skeiðið var super og undirvísarin visti hvat hann tosaði um.
Hann fær topp karakter."


text:
Svane Apotek
Á vári 1883 læt Alfred Nicolai Benzon (1823-1884), sum átti Svane Apoteket í Keypmannahavn, upp Svane Apoteket i Thorshavn við cand. pharm. Olaf Finsen (1859-1937) sum fyristøðumanni. Íbúgvaratalið í Føroyum var um hetta mundið uml.12.000 fólk. Av teimum búðu 1500 í Havn.
Í 1898 gjørdist Svana Apotekið sjálvstøðug eind, og Olaf Finsen varð nú sjálvstøðugur apotekari.
Tjaldurs Apotek
Í 1882 tók Johannes Djurhuus (1861- 1933) prógv sum cand. Pharm. og var í starvi hjá Finsen fyrsta summarið, apoteksdeildin var opin. Tá ið Johannes í septembur 1883 fór aftur úr Føroyum, fekk hann starv á ymsum donskum apotekum fram til 1887, tá ið hann keypti ein part í einum vínhandli og fór tá at starvast við vínsølu burturav.
Í 1909 fer Olaf Finsen á eina longri Danmarksferð, og eftir áheitan frá Olafi flytir Johannes aftur til Føroya, har hann skal arbeiða sum vikarur fyri Olaf. Men tað er greitt, at Johannes Djurhuus hevði lagt sær eina greiða ætlan, nú hann fór aftur til Føroya. Hann sendir løgmálaráðnum og Tórshavnar Býráði umsókn um loyvi til at stovna og reka apotek í Havn. Fólkatalið í Føroym vaks støðugt og somuleiðis fiskiflotin. Í flotanum vóru tá 150 skip, sum skuldu hava heilivág til kistu. Í Havn var sjúkrahús, og í 1908 læt bróstsjúkrahúsið í Hoydølum upp við 32 seingjum, umframt at sjúkrahús vóru í Klaksvík og á Tvøroyri. Tórshavnar Býráð er í síni niðurstøðu fyrikomandi við grundgeving um, at kapping innan apotekarafakið fór at verða gagnligt. Úrslitið av tingviðgerðini gjørdist tað øvugta: Løgmálaráðið fekk at vita, at løgtingið ikki tók undir at seta á stovn nýtt apotek í Havn.
Støðið í táverandi Svana Apoteki bygdi á gamla danska apotekslóg frá 1672, men hendan lóg var ikki lýst at galda fyri Føroyar. Tó tá Olaf Finsen kom heim aftur av Danmarksferð síni, fór Johannes Djurhuus av Svana Apoteki, og við vanligum handilsloyvi stovnaði hann ein sonevndan “medicin- og materialehandil” við navninum Tjaldurs Apothek.
Í 1913 samtykkir løgtingið ta nýggu donsku apotekaralógina at galda í Føroyum “Lov om apotekervæsenet Færøerne”. Soleiðis fekk Johannes Djurhuus kongaliga tilnevning sum apotekari. Svane Apoteket hóraði ikki undan kappingini, somuleiðis var Olaf Finsen farin at rigga av alt annað virksemi, hann hevði í Føroyum. Johannes Djurhuus keypir sama árið innbúgv og vørugoymsluna frá Finsen.
Í 1931 verður apoteksdeild latin upp á Tvøroyri, og árið eftir letur apoteksdeild upp í Klaksvík.
Tá Johannes Djurhuus doyr í 1933, verður tað danin Johannes Aage Juul, sum fær loyvisbræv til Tjaldurs Apotek og tekur við apotekarastarvinum í 1934; tað fevndi eisini deildirnar á Tvøroyri og í Klaksvík.
Eitt tað fyrsta, Juul fór at fyrireika, var at keypa ogn, so byggjast kundi nýtt og tíðarhóskandi apotek við framleiðslu. Í 1934 letur nýtt apotek upp á Vaglinum, og helt apotekið til har, heilt fram til apotekið flutti niðan á Trapputrøðna í juli 1977.
Frá privatum til alment apotek
Eftir krígslok í 1945 fóru stórar rembingar fram í føroyska samfelagnum. Arbeitt verður við heimastýrislógini, sum verður samtykt 1. apríl 1948 – í henni er ein listi yvir føroysk sermál, sum skulu yvirtakast.
Eftir at apotekið varð rikið á privatum grundarlagi, samtykti løgtingið, at apotekið skuldi gerast alment. Apotekið varð yvirtikið í 1949 sum fyrsta yvirtøkumál eftir heimastýrislógini. Í 1979 verða deildirnar á Tvøroyri og Klaksvík sjálvstøðug apotek, nevnd Suðuroyar Apotek og Norðoya Apotek.
Í 1993 læt søludeild hjá Tjaldurs Apoteki upp í Runavík, og verður hendan sjálvstøðugt apotek í 2005, nevnd Eysturoyar Apotek.
Heilivágsøkið er ein týðandi partur av heilsuverkinum. Tær skipanir og siðvenjur, sum gjøgnum tíðina er mentar í stýringini av Apoteksverkinum, hava givið góðar, tryggar og álítandi tænastuveitingar.
Apoteksverkið hevur ein týðandi lut í fyribyrgjandi og fólkaheilsuligum tænastum til borgaran.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Garður í skúlanum
24.01.2006
Í hesum døgum verður eitt bráneyðugt arbeiði gjørt við skúlan á Kongsteigum.
Tað hevur verið kent í eina tíð, at stuðlamúrurin uppímóti golmlu hondbóltsplenuni, ikki hevur verið nóg tryggur. Hetta hevur bygdarráðið tikið í sera stóran álvara, og góðkendi á seinasta bygdarráðsfundi, eitt tilmæli frá Teknisku deild, sum segði at arbeiði hevði skund vegna trygd hjá fólki.
Arbeiði fer væntandi at kostað uml. 250.000 at fáa framt í verki, og er longu sett í gongd, og verður væntandi liðugt í marsmánaði.
Eftir at hetta arbeiði er gjørt, verður farið í gongd við at leggja graslíki á vøllin. So nógv er at gleða seg til hjá vestmannabørnum og vaksnum.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Jan Müller
21.04.2017 - 15:24
Økið vestan fyri Hetland, sum eins og føroyski landgrunnurin er partur av Atlantsmótinum, er útrópt til at vera seinasti veruligu oljulandsluturin, sum er eftir og enn lutvíst lítið kannaður, í Bretlandi. Hetta skrivar stóra bretska blaðið ”The Times”, sum metir, at hetta økið fer av kunna avloysa Norðsjógvin, hóast her eisini liggja stórar avbjóðingar.
Wood Mackenzie um Atlantsmótið
Skulu vit døma út frá tí, sum serfrøðingar á oljuøkinum, eitt nú royndu fólkini hjá oljugranskingar- og kanningarfyritøkuni ”Wood Mackenzie”, siga um bretsku oljuframtíðina, so kann hetta avgjørt tulkast sum góður musikkur í oyrunum á teimum føroyingum, sum trúgva uppá føroysku oljuna – og sum arbeiða fyri at fáa leiting í gongd aftur. Tí metingarnar hjá serfrøðingunum eru, at økið millum Hetland og Føroyar er tað, sum fer at vera grundarlagið undir framtíðar oljuvirkseminum í Bretlandi. Men tað er kortini ikki bara sum at siga tað at skula leggja sína oljuframtíð í føvningin á hesum veðurbarda og oftani lítið framkomiliga økinum.
Undir yvirskriftini ”Shetland hailed as British oil´s final frontier”, umrøður blaðmaðurin hjá Times økið, ið eisini er næsti granni Føroya, sum eitt stað við ógvusligum aldum, ið kunnu vera 20 metrar høgar og sera hørðum vindi og harvið gera økið rættiliga ótilgangiligt hjá oljuleitarum. Og haraftrat gera stóru dýpini tað oftani neyðugt at brúka stórar og dýrar boripallar. Aftrat tí kemur so basaltið, sum ger tað truplari at gera brúk av seismikki. Alt hetta gevur okkum tí eina fatan av, hví økið enn er so lítið kannað.
Men kortini siga serfrøðingarnir, at tað, hóast stóra váðan, er ráðiligt at gera íløgur á Atlantsmótinum. Nakrar kanningar vísa nevniliga, at upp til 95% av øllum oljutilfeinginum liggur enn og bíðar í undirgrundini, og spenningurin er tí eisini stórur um framtíðina hjá hesum lutvíst jomfrúuliga økinum. Samanbera vit við Norðsjógvin, so eru bert fáir leitibrunnar boraðir her. Og tað vísir seg eisini, at nøkur av heimsins størstu oljufeløgum, sum hava verið við til at menna hetta økið, nú vilja brúka fleiri íløgukrónur til bæði at finna meira olju og til at fremja útbyggingar.
BP og Shell undangongufeløg
Í ár hava bæði BP og Shell bundið seg til meiri leiting vestan fyri Hetland, og oljufelagið Hurricane Energy hevur boðað frá, at tað liggur á størsta oljufundinum, sum er gjørt í bretskum sjógvi, ið enn ikki er útbygt, við meira enn eini milliard tunnum av olju.
Hetta er ikki fyrstu ferð, at ríku oljuleiðirnar vestan fyri Hetland verða mettar sum ein stórur framtíðar møguleiki. Oljuævintýrið vestan fyri Hetland byrjaði fyrst í 70-unum, tá borurin varð settur í undirgrundina í hesum tá fullkomiliga ókenda økinum, sum nú hevur mark til føroysku undirgrundina. Boringarnar førdu til eitt tað størsta oljufundið nakrantíð, nevniliga risastóru oljukelduna Clair, fáar fjórðingar frá føroyska markinum. Hon varð funnin í 1977 men var ikki tá mett til at kunna útbyggjast við táverandi tøkni. Tað skuldu ganga nærum 30 ár, áðrenn fyrsta oljan kom upp úr Clair, og nú verður enn ein partur av Clair, nevndur Clair Ridge, útbygdur, og fleiri aðrar nýggjar útbyggingar eru longu á tekniborðinum. Til hesa menning hoyra eisini fundini Schiehallion og Foinaven, sum BP og Shell gjørdu í 90-unum, og sum í dag eru millum mest týðandi oljukeldurnar á breska landgrunninum.
Stórar forðingar
Alex Kemp, professari í oljubúskapi við Lærda háskúlan í Aberdeen, sær økið millum Hetland og Føroyar sum tann seinasta stóra oljuútjaðaran á bretska landgrunninum, nakað, sum Mhairidh Evans, serfrøðingur í bretskum oljumálum á kenda og nógv virda stovninum ”Wood Mackenzie”, eisini tekur fult undir við.
Hon sigur, at Atlantsmótið ella økið vestan fyri Hetland er mest hugsandi (prospektiva) oljuøkið á bretska landgrunninum. Stórir partar av økinum hava ongantíð sæð eina borikrúnu. Men hon vísir á, at kostnaðurin av at bora og útbyggja vestan fyri Hetland er vanliga 25% hægri enn aðrastaðni, hvat eisini hevur við sær, at oljufeløg hava lyndi til at fara eftir bíligari loysnum aðrastaðni.
Kemp professari vísir á, at tað fíggjarliga eisini er trupult fyri øll tey feløg, sum vilja arbeiða í hesum økinum, har umstøðurnar eru so nógv øðrvísi enn aðrastaðni. Nógvar av keldunum eru á sera djúpum vatni. Eisini eru stormarnir ógvusligir og streymurin sera harður. Alt hetta er við til at gera tað bæði meira kostnaðarmikið og torførari at arbeiða í einum slíkum útjaðara. Hóast glottar so hómast eisini onkur myrk skíggj, um ein kann kalla tað so. Stóra oljukeldan Rosebank tætt við markið og sum varð funnin í 2004 hevur enn ikki fingið grønt ljós til útbygging. Roynt verður at fáa kostnaðin niður.
Fleiri glottar
Kortini vísir ein frágreiðing frá Aberdeen University, at 3 mia. tunnur av olju, sum liggja í undirgrundini vestan fyri Hetland, kunnu verða fingnar til høldar í 2050, sjálvt við verandi prísi uppá 50 dollarar tunnuna. Um prísurin hækkar til millum 70 og 80 dollarar í eina tíð, so høvdu nógv størri íløgur verið gjørdar í økinum, og harvið eisini fleiri fund verið gjørd. Stórar íløgur eru longu gjørdar í økinum seinastu árini. Total tendraði fyri Laggan og Tormore gassinum í fjør, og útbygging av infrastrukturinum við rørleiðingum til lands, er nú við til at gera onnur fund í økinum lønandi. Stóra útbyggingin hjá BP av Clair Ridge fyri 50 mia. kr. er komin væl áleiðis og fer henda oljukeldan undir framleiðslu í 2018 og fer at kunna framleiða 640 mill. tunnur av olju fram til 2050. Eisini verður Schiehallion útbygt fyri milliardir fyri at kunna halda fram við framleiðsluni til 2035.
So nógv bendir á, at økið vestan fyri Hetland og eystan fyri Føroyar fer at verða í fokus hjá nógvum oljufeløgum komandi árini. 29. útbjóðingin á bretska landgrunninum gav tað úrslit, at fleiri nýggj leitiloyvi vórðu latin til oljufeløg so langt vesturi sum móti føroyska markinum. Og útlit eru til, tá tann 30. útbjóðingin letur upp í mai, um nærum somu tíð sum tann føroyska, at fleiri av oljufeløgunum fara at søkja um nýggj leitiloyvi á Atlantsmótinum tvs. økinum millum Hetland og Føroyar.
Íløgur vestan fyri Hetland týdning fyri Føroyar eisini
Stóri spurningurin tá er, hvønn týdning hetta fer at hava fyri føroysku leitiútbjóðingina. Vit vita av royndum, at undanfarnu føroysku útbjóðingarnar fingu allar íblástur frá oljufundum eystan fyri markið. Tvs. at íløgur í leiting og útbygging vestan fyri Hetland kunnu fáa avgerandi ávirkan á framtíðar virksemið á føroyska landgrunninum eisini. Nýggj oljufund og útbyggingar av nýggjum infrastrukturi framvið føroyska markinum vilja eisini vera duraopnarar fyri bæði leiting og útbyggingum á føroyska landgrunninum. Hugsandi er at olju- og gasskeldur, sum verða funnar á føroyskum øki tætt við markið, kunnu gera brúk av bretska undirstøðukervinum.
Nú verður áhugavert at fylgja við, hvat 4. útbjóðing í Føroyum og 30. útbjóðing í Bretlandi fara at bjóða fram.


text:
So kom eg í gongd við viku 3. Havi sæð fram til hesa vikuna, tí frá viku 3 kann man loyva sær at snýta, men bert eina máltíð um vikuna og ikki ein heilan dag, sum kundi verið ynskiligt. Havi langt síðani sett mær fyri, hvat mín snýtimáltíð skal verða heilt har frammi í viku 4. Hon liggur har, so klár, roytt og beinfryst í boksini og bíðar, tí ikki var pláss fyri henni jólaaftan. Árliga jólagásin frá Eyðálvi. Áh dett vælsignilsi tað skal verða. Nú, í viku 3 fari eg at snýta leygarkvøldið, tá eg fari út við manninum. Tað er líkasum man blívur eitt sindur eyka forelskaður, tá dagurin við snýtimáltíðini er á skránni. Man ger eitt sindur eyka burturúr, finnur sær eitt sindur penari klæðir fram, ruddar húsið, setur stearinljós á borðið og planleggur í góðari tíð, hvat man skal borðreiða við. Eitt slag av forspæli til ta heilt stóru ekstasuna.
Men nú er tað so, at eg var “ótrúgv” longu um vikuskiftið. Hesum havi eg veruliga kvalir av (ella faktiskt ikki, tí tað var ÁH so gott!)
Eg hevði frí og tann yngsta var við hús, so vit báðar at baka. Eg vildi agera perfekta mamman, og lítla ynskti sær gularótakøku. Og tað vildi mamma her fegin hjálpa til við. Perfekta fitness mutter vildi fegin baka til húskið. Ikki til sín sjálvs, nei ikki fyrrenn frá í viku 3. Men tá hon so stóð har, vakra brúna, púra klár til at skera í, við aldukendum, fyldigum kremi, kendist tað næstan óreint ikki at fáa sær. Hin hvíti, á vinstru øksl teskaði og bað meg halda meg til reglurnar, eg fór at verða glaðari fyri tað í viku 3. Hin reyði gjørdi skjótt av, skumpaði hin hvíta útav, so ljóðini frá honum fánaðu í kreminum. “Et skjótt, hon sjálv, so telur tað slett ikki við. Gapa og et, lat vera við at hugsa. Reglur eru til fyri at verða brotnar."
Eg veit ikki, eg hoyrdi onki aftur til hin hvíta, haldi hann druknaði…
So kom maðurin heim og segði, at menuin inni hja svigers sunnudagin var dunna. Hm, so mátti eg aftur snýta tá. Og so komu eini boð frá systkinabarninum um, at hann helt føðingardag sunnudagin, altso omaná dunnuna. Ah so skít meðni, vissi man skal snýta, so snýt ordiligt!
Tað er nakað, sum eg havi lært “the hard way”. Tá eg gekk í student fyri 20 árum síðani, snýtti eg til royndina í latín. Eg tordi ikki, sum eitt býtt, at snýta fult og heilt, tí hvat nú vissi eg bleiv “busted”? Tí setti eg nakrar feilir í tekstin við vilja, tí eg væntaði at lærarin annars fór at óra ilt. Eg fekk snýtt meg til eitt 9-tal. Eg kundi fingið 11 og eg angri tað enn! Tað skal verða mín áheitan til tykkum har úti, snýt er snýt, um tað so er eitt sindur ella nógv. So snýtið for Guds skyld ordiligt, tá tit allíkavæl eru í gongd!


text:
Týsdagin, fríggjadagin og leygardagin í hesi vikuni verða av teimum heilt góðu, tá tað kemur til sól, sambært yr.no. Tá verður gott veður, sól og turt, hóast tað ikki er serliga heitt. Heitast verður týsdagin, tá tað verða ellivu stig.
Í morgin verður eisini gott, hóast tað verður eitt sindur skýggjað, men hitin sníkir seg upp á tíggju stig. Hinar dagarnar fer veðrið at halda sær so nøkunlunda, turt, sól, vindur millum ein og seks metur um sekundið av landnyrðingi.
Men sunnudagin, um eina viku, er góða veðrið av. Tá verður samdrigið, og mánadagin og týsdagin fer at regna og tað verður meira vindur eisini.
Veðurforsøgnin kann lesast her


text:
Seinasta árið hevur Oljuvinnufelagið arbeitt miðvíst við átaki at marknaðarføra Føroyar sum maritiman tænastudepil. Greitt verður frá hesum arbeiði, og luttakarar hava eisini høvi at seta spurningar.
Fari er undir fyrireikingarnar til føroyska landabásin á Offshore Northern Seas 2016 (ONS 2016), sum verður í Stavanger í døgunum 29. august til 1. september. Á tiltakinum verður greitt nærri frá føroysku luttøkuni.
Skrá:
- Kunning og orðaskifti um átakið at marknaðarføra Føroyar sum maritiman tænastudepil
- Mouritz Mohr, stjóri í Mest, og Hendrik Egholm, stjóri í Magn, koma at greiða frá, hvussu teir uppliva støðuna í vinnuni júst nú
- Føroyskur landabásur á ONS 2016
Tiltakið er alment, og øll áhugaði kunnu møta til heimleiðistiltakið, sum verður í Vinnuhúsinum í dag kl. 15.00 á Óðinshædd 7, 100 Tórshavn.
Meira fæst at vita um tiltakið og luttøkuna á ONS 2016 við at venda sær til Jórun Gardar, jorun@industry.fo, ella á telefon 739913.


text:
Á facebook síðuni hjá landssjúkrahúsinum stendur, at uppvenjingarhylurin verður umvældur í næstum, og hann verður væntandi klárur at taka í nýtslu í heyst.
– Í heyst verður hylurin hjá fysioterapiini væntandi klárur at taka í nýtslu aftur, nú játtan er komin til at gera hann í stand. Hylurin hevur annars ikki verið brúktur í nógv ár.
Tað stendur at lesa á Facebook síðuni hjá landssjúkrahúsinum. Á síðuni stendur eisini, at hettar fer at merkja betri uppvenjingar til giktasjúk, skurðsjúklingar, hjá fólki við neurologiskum sjúkum og øðrum.
Sirið Stenberg gleðist á Facebook vanga sínum um tíðindini og vísir á, at hettar eru stór framstig fyri uppvenjing í Føroyum.
– Uppvenjingarhylurin á landssjúkrahúsinum verður nú umvældur. Í mong ár hevur hylurin ikki verið brúktur, men vónandi verður hylurin tøkur aftur seinni í ár. Gott fyri sjúklingar, sum tørva uppvenjing í heitum hyli. Og ein stórur bati fyri uppvenjingina sum heild, sigur hon.


text:
Í dag og í morgin eru steypafinalurnar hjá teimum vaksnu eins væl og teimum ungu í flogbólti. Í hesum sambandi verður ein nýggj stroymingútgerð roynd. Hetta er eitt samstarv millum Flogbóltssambandið og Avlux v/ Hans Andor Johannesen.
Høvuðsprinsippið í nýggju útgerðini er, at upptøkutólini eru mannleys, og at tey sjálvi eftir rørslum í høllini avgera, hvat myndatólk tekur upp.
Hetta er sera framkomin útgerð, sum varð royndarkoyrd í ítróttarhøllini fyrrapartin.
Upptøkutólini eru monterað í loft og veggir í høllini og eru sum sagt mannleys, men kunnu stýrast frá einum teldli ella øðrum.
Fylgjast kann við beinleiðis stroyming her:
http://fbf.fo/livestreaming-flogboltsfinalur-2017


text:
Fólkataliđ 1. februar 2012 var 48.278, iđ er 214 fólk fćrri enn 1. februar 2011.
Í hesum tíđarskeiđi vórđu 585 břrn fřdd, međan 366 fólk doyđu.
Burđaravlopiđ var sostatt 219.
Samstundis fluttu 1.692 fólk av landinum, međan 1.259 fluttu til Fřroyar, iđ gevur eina nettoflyting av landinum uppá 433 fólk.
Heldur hendan gongdin áriđ út, so verđur talan um střrstu minking í fólkatalinum síđstu 16 árini.
Merkisvert er, hvussu gongdin er í fólkatalinum í Tórshavnarřkinum, samanboriđ viđ restina av landinum, so sum tađ sćst í strikumyndini niđanfyri.
Tá fólkataliđ minkar í Tórshavnarřkinum, so minkar tađ enn meira í restini av landinum. Myndin vísur eisini, at minkingin í fólkatalinum í Tórshavnarřkinum hevur lyndi til at koma seinni, og at vend kemur í aftur fyrr enn í restini av landinum.
Fólkataliđ minkađi í 23 kommunum, vaks í 6 kommunum og var óbroytt í einari kommunu.
Střrsti vřksturin viđ 31 fólkum var í Vága Kommunu. Hetta kemst av stórum burđaravlopi og tilflyting.
Fólkavřksturin í Klaksvíkar Kommunu svarar umleiđ til minkingina í hinum kommununum í Norđoyggjum. Tađ er flytingin, sum ger henda munin, tí burđaravlopiđ í Klaksvík er lítiđ og onki.
Střrsta minkingin í fólkatalinum var í Tórshavnar, Nes, Fuglafjarđar, Runavíkar, Sands, Sřrvágs og Sumbiar kommunum, og er tađ serliga tann stóra nettofráflytingin, iđ ger munin. Lutfalsliga var střrsta minkingin í Húsa, Kunoyar og Sumbiar kommunum.
Fólkataliđ vaks í Vágařkinum, av tí at vřksturin í Vága kommunu var so mikiđ střrri enn minkingin í Sřrvágs kommunu. Eisini vaks fólkataliđ eitt vet í Streymoy annars og Norđoyggjum.
Í řllum hinum řkjunum minkađi fólkataliđ. Mest í Eysturoy, har minkingin var heili 114 fólk, samanboriđ viđ 214 fyri alt landiđ.
---


text:
Orð: Charitie Lees Bancroft
Lag: Vikki Cook
Týtt: Øssur Berghamar
Upprunaheiti: Before the throne of God above
1. Við trónu Guds í Himlinum
eitt skýli er hjá míni sál.
Ein høvuðsprest eg havi, sum
í náði tala kann mítt mál.
Mítt navn er skrivað í hans hond,
og rist í hjarta hans tað er,
Mær forða kunnu eingi bond,
tá hann meg verjir og meg ber.
2. Og tá hin óndi freistar meg,
fordømir hjarta, sál og sinn,
Eg hyggi upp, tá síggi eg
mín harra, sum vann sigurin.
Hann syndafríur sjálvur var,
men mína skuld hann tók á seg,
Nú Faðirin á Sonin sær,
í honum fjaldur eri eg.
3. Vár Frelsari nú heiður fær,
mín rættvísi er eina hann,
ei broytist hann, sum er og var
og lívið æviga mær vann.
Nú kann ei deyðin gera mein,
tí hann við blóði keypti meg.
Mín sál er frelst og tváað rein
og kann í honum gleða seg.


text:
Hann er føddur í Trongisvági í 1916, tók preliminerprógv á Tvøroyri í 1930, fór so niður til Rungsted á studentaskúla og tók prógv har í 1933. Eitt skifti las hann lógfrøði, fór so at læra skógarfrøði og leyk prógv sum skógarfrøðingur í 1940.
Fyrstu árini arbeiddi hann innan hesa grein, men heilsan bilaði stundum, og hann leitaði sær annað lættari arbeiði, m.a. sum skrivstovumaður á Kongliga Bókasavninum.
Í 1942 fór hann undir rithøvundavirki, og hann hevur umframt stuttsøgur skrivað tær fýra skaldsøgurnar »Malan«, 1952, »Snebjørn«, 1954, »Danserinden«, 1959 og »Han gik sig over sø og land«, 1952, sum allar viðgera føroyskt umhvørvi.
Umframt hevur hann bæði undir egnum navni og undir dulnevni skrivað hóp av barnabókum, m.a. bøkurnar um Magnus Heinason og sonevndu Sussibøkurnar. Eina av barnabókunum týddi faðir Eilifs, Johan Mortensen, saman við Páll J. Nolsøe; hon eitur á føroyskum »Ein ribbaldur« og kom út í 1948.
Hann doyði í 1989.
Úr: Árni Dahl: Bókmentasøga I-III. Fannir. 1980-83.


text:
21. Jan 2018
Í sambandi við, at nýggj venjaratoymi eru sett at taka sær av A-landsliðnum og ungdómslandsliðunum í borðtennis
20. Jan 2018
Borðtennissamband Føroya hevur gjørt sáttmálar við eitt nýtt toymið av venjarum, sum skal vera við til at útinna ta nýggju menningarætlanina, ið seinastu tíðina er snikkað saman og hevur til endamáls at lyfta borðtennis í Føroyum upp á eitt hægri støði.
13. Jan 2018
Fjórða umfar í GP kappingini í borðtennis varð avgreitt í skúlanum við Løgmannabreyt í dag.
11. Jan 2018
Grand Prix kappingin heldur fram leygardagin 13. januar.
30. Nov 2017
Eftir 3 umfør í GP kappingini, er samlaða støðan í kappingini henda. Til ber at klikkja á fíluna og blaða gjøgnum ymsu deildirnar. ...
26. Nov 2017
Triðja umfar í GP kappingini í borðtennis var avgreitt í Trongisvági sunnudagin 26. novembur. Úrslitini vóru hesi:
23. Nov 2017
Triðja umfar í GP kappingini verður sunnudagin 26. novembur í høllini í Trongisvági.Byrjað verður kl. 13.00. ...
18. Nov 2017
Onnur GP kappingin varð avgreidd í Trongisvági í dag. Úrslitini vóru hesi:


text:
Forkvinnu frágreiðingin, leikárið 2013 -2014
Góðu limir. Vælkomin á 9. aðalfund felagsins. Tað er gott at tit eru møtt so fjølment - vælkomin tit sum so trúliga hava verið limir í felagnum øll árini, og vælkomin tit nýggju limir.Vit gleðast um at fáa nýtt fólk við nýggjari orku í felagið - jú fleiri vit eru jú lættari verður at virka fyri áhugamálum okkara, sum eru at verja og bøta um arbeiðsumstøðurnar hjá okkum, sum hava valt at hava sjónleik sum okkara yrki.
Á eykaaðalfundinum í August 2013 tók henda nevndin við: Páll Danielsen, Kjartan Hansen og Súsanna Tórgarð. Tiltakslimur varð Sóley Danielsen, sum tá var heilt nýggj í felagnum. Nevndin skipaði seg við Súsonnu sum forkvinnu, Páll sum kassameistara og Kjartan sum nevndarlimi. Eftir ynski frá nevndini og Sóley sjálvari, gjørdu vit av, at hon luttók mest møguligt á nevndarfundum og í samskiftinum millum nevndarlimir – hetta hevur víst seg at rigga væl, og á henda hátt hava vit ein sera virknan tiltakslim, sum allatíðina hevur verið dagførd viðv. nevndararbeiðinum.
Nevndin gjørdi beinanvegin av, at vit vildu leggja alla orku í tvey stór mál, nevniliga at fáa skipaði viðurskifti á hesum báðum økjum: ein sáttmála ella avtalu við KVF, og eina avtalu sum umfatar virksemi hjá limum okkara í Ljóðbókum og Sprotanum. Ì báðum førum snýr tað seg um hóskandi løn, umframt upphavsrættindi og rættin til viðurløg. Hóast skiftandi nevndir í felagnum hesi seinastu árini eisini hava arbeitt fram ímóti at fáa hesi viðurskifti í rætt lag, so er enn ikki komið á mál – so nevndin fór til verka við hesum fyri eyga. Sum vit vistu, so skuldi nógv arbeið og orka til. Og hóast nevndin eisini hevur verið virkin á øðrum økjum, sum eg fari at nevna seinni, so eru tað hesi bæði sum hava fyllt mest í nevndararbeiðnum.
Vit valdu at býta uppgávurnar soleiðis, at Kjartan skuldi taka sær av øllum viðvíkjandi Sprotanum/ljóðbøkur og Súsanna skuldi taka sær av at fáa samráðingarnar uppafturtiknar við KVF.
.
KVF
Sum nevnt so hava fleiri innleiðandi fundir verið við KVF hesi seinastu árini. Saman við skiftandi nevndarlimum hevur Jens Marius Dalsgaard, skrivari í LISA arbeitt við at gera ein leist til eina avtalu útfrá
sáttmálanum, sum Dansk Skuespillerforbund hevur við DR. Tíverri fekk Jens Marius í fjør forfall vegna sjúku, og arbeiðið steðgaði tí upp.
Okkara sera virkni limur, Marita Dalsgaard, kom tí við uppskotið um at heita á Mikael Waldorff at hjálpa okkum við hesum arbeiði. Marita greiddi frá, at Mikael uttan iva er tann, sum í Norðanlondum veit mest um tílíkar samráðingar, og tann sum hevur forhandla bestu sáttmálar á hesum økinum. Umframt hetta arbeiðir hann nú fyri CopyDan, sum umsitur upphavsrættindi fyri eina røð av rættindahavarum.
Nevndin heitti tí á Maritu um at fáa avtalu í lag við Mikael, og á fundi í Februar millum tey bæði og DSF, kom DSF við tilboði at gjalda arbeiðslønina hjá Mikael, meðan LF betalti flogferð og uppihald. Hetta var jú eitt einastandandi tilboð, sum vit sjálvandi tóku av. Avgjørt var nú at seta ein arbeiðsbólk við Mikael, Maritu og Súsonnu. Farið varð undir at savna alt tilfar saman, sum Mikael metti hevði við málið at gera. Vit týddu til danskt so hvørt, samskiftu via mail, og tá Mikael var klárur við sínum uppskoti, sum varð heilt nýtt og einfalt, heittu vit á KVF um at fundast. Fyri at fáa sum mest burturúr meðan Mikael var her, skeyt hann upp at leggja fleiri fundir yvir nakrar dagar. KVF var beinanvegin við uppá hetta, og fundirnir vóru settir at byrja 30. Apríl og halda áfram 1. og 2. Mai.
29.Apríl komu Mikael og Marita til Føroyar . Vit trý hittust til fyrireikingar, og møttu sera spent á fundi í KVF 30. Apríl. Fyri KVF møttu Jóhan Mortensen, Jákupa Mikkelsen og Barbara Samuelsen. Tað var so týðiligt frá fyrstu løtu, at Mikael hevði roynt hetta fyrr. Hansara verumáti, hvussu hann legði sítt uppskot fram og tosaði við fundarfólki, gjørdi at stemningurin beinanvegin bleiv lættur og positivur, fólk vóru ikki bangin fyri at spyrja og koma fram við sínum meiningum, og tá fundarrøðin endaði 2. Mai, samdust partarnir um eitt uppskot, sum KVF kundi fara út í FMR við. Hetta at FMR hevur øll lønarviðurskifti um hendi í KVF, ger at KVF ikki kann samráðast beinleiðis við felgsskapir sum LF – her er munurin á t.d. DR, sum sjálvt umsitur rættin at forhandla lønir o.a. So Kvf lat FMR uppskotið, og tey skuldu so seta seg í samband við okkum. Fyri at runda av uppá hesar dagarnar Mikael var her, kann eg bara siga at tað var heilt ómetaliga gott at hann kundi hjálpa okkum við hesum. Vit eru so langt, langt aftanfyri okkara donsku kollegar tá tað kemur til øll hesi viðurskifti – og ikki bara vit, men eisini tey, sum vit skulu samráðast við, í hesum føri KVF. Tað var so týðiligt at tey vóru ikki von við og høvdu ikki tað innlit, sum skal til fyri at gera eina slíka avtalu – so Mikael fungeraði í hesum høpi líkaso nógv sum teirra ráðgevi. Ferðin hjá Mikael endaði við eini sera hugnaligari veistlu á Lútzenstrøð, saman við limum felagsins – eitt deiligt kvøld, har vit fingu takka Mikael fyri hansara einastandandi arbeiði.
Tað sum síðani er hent er hetta:
Lf varð innkallað til fund í FMR tann 3. Septembur. Meiningin var at Marita, sum var heima í Føroyum í arbeiði, og forkvinnan skuldu fara á fundin – men Marita mátti geva avboð í síðstu løtu vegna útsetta premieru á Tjóðpallinum. Nevndin samdist tí um at heita á Jens Marius, sum nú aftur virkar sum skrivari í LISA – og forkvinnan og hann fóru á fund við Snorra Fjallsbak,leiðara á lønardeildini í FMR og Súsonnu Nolsøe, fulltrúa. Tey søgdu beinanvegin, at tann einasti parturin tey kundu gera avtalu um, var lønarparturin – alt sum hevði við upphavsrætt at gera hoyrdi undir Mentamálaráðið, og skulu vit tí gera avtalu um hetta beinleiðis við KVF. Teimum dámdi sera væl uppskotið frá Mikael, og hildu at hetta skuldi borið til at avgreitt sum skjótast. Tó høvdu tey nógv at gera beint nú, og kundu tí ikki siga nær avtalan var klár at undirskriva.
So har eru vit beint nú: Vit bíða eftir FMR, hava boðað KVF frá at vit ynskja fund við tey um rættindi – Jens Marius og forkvinnan arbeiða herheima víðari við hesum, og hava enn Mikael sum okkara ráðgeva. Vit vóna at okkurt hendir skjótt. Mikael skjýtur upp,at vit fáa líknandi avtalu við KVF, sum rithøvundafelagið hevur – t.v.s. KVF betalir eina ávísa upphædd einaferð um árið, til eitt licensfelag,sum síðani býtir út til tey, sum hava verið aktiv gjøgnum árið.
Mikael skjýtur eisini upp, at Filmex kemur at virka sum okkara licensfelag. Hetta er jú umfatandi arbeiði,og Filmex er ein vælvirkandi stovnur við tórari databasu og fleiri fólkum í arbeiði – so tað er upplagt at vit skráseta okkum har. Tað fer so at virka á nakað sama hátt sum Koda ger fyri tónleikararnar í Føroyum.
Viðvíkjandi “Gomlum tilfari”, t.v.s. t.d. teknifilmsseriunum, sum KVF jú endursendur í heilum, so eru ráðini frá Mikael at vit fyrst skulu fáa eina avtalu um rættindi í lag, so kunnu vit hyggja uppá tað.
Eg kundi nevnt so nógv annað, viðv. hesum arbeiði okkara, sum ikki endar her. Hetta var í stuttum tað vigtigasta – spyrji endiliga, um okkurt er tit ikki skilja ella vilja vita meira um.
Eg fari at runda hendan partin av við at takka Maritu Dalsgaard. Uttan hennara hjálp, høvdu vit ikki fingið hetta framúr góða samstarvi við Mikael. Tað er einastandandi gott at vit hava fingið samband við ein, sum hevur ein so framúr førleika á økinum,sum vit utan iva eisini fara at njóta gott av framyvir. Og stóra takk til DSF, sum enn einaferð vísir sín stóra generøsitet mótvegis okkara lítla felag.
Sprotin og ljóðbøkur:
Í 2013 ognaði Sprotin sær uml 600 tímar av innlisnum tilfari úr bandasavninum hjá KVF - áleið 30 bøkur – umframt 15 bøkur frá Ljóðbøkur.
Hesar ljóðbøkur fer Sprotin at selja sum downloads frá teirra heimasíðu.
Hetta “trupla” keypið - ella serliga sølan - hevur havt við sær at Leikarafelagið hevur trýst enn meira á KVF-samráðingarnar. Tí tá KVF víðariselir tílíkt tilfar til Sprotan sum 3. part, verða upphavsrættindini ikki vird – í okkara føri rættindini hjá upplesara. Ein sáttmáli/ avtala við KVF skal forða fyri at slíkt kann henda.
Tó skal sigast, til Sprotans fyrimun, at Jonhard Mikkelsen hevur sjálvur sett seg í samband við LF um at fáa eina avtalu í lag, so at framleiðslan og sølan av hesum ljóðbókum kann fara rætt fram. Jonhard er ótolin, og vil sleppa at geva út – men vit hava gjørt honum greitt at áðrenn vit gera eina avtalu við Sprotan, má LF avtalan við KVF fáast uppá pláss.
Tað er týdningamikið at avgreiða hetta í júst hesi raðfylgju, tí tað fer at staðfesta - svart upp á hvítt – hvussu stóra peningaliga upphædd av líknandi sølu limirnir í LF hava rætt til. Eisini her hava vit fingið Mikael Waldorff at hjálpa okkum. Hann hevur gjørt eitt uppskot til Sprota-avtaluna
Klárt, og hevur innkallað Kjartan til fund i Keypmannahavn í ovurmorgin, so vónandi verður ein loysn funnin sum skjótast.
Hetta var tað sum er at siga um okkara arbeiði við samráðingum um upphavsrætt – tá vit hava fingið hesar avtalur í lag, eru vit komin eitt stig longur á leiðini at gera vart við okkum sum ein yrkisbólkur í samfelagnum.
Leikarafelagið sum eitt fakfelag.
Ber til hjá okkum at virka sum fakfelag? Ja, tá tað kemur til samráðingar av slíkum slag sum hesar eg havi verið inniá ber væl til. Tá umboðar nevndin felagið, allar limirnar í meira yvirskipaðum viðurskiftum. Men er hetta møguligt, tá tað snýr seg um einkultar limir, sum á ein ella annan hátt koma í truplar støður?
Eg kann taka Tjóðpallin sum dømi.Tað eru fleiri, sum hava havt keðiligar upplivingar í samband við TP – bæði undir arbeiði, og tá tey venda sær til TP við fyrispurningum og hugskotum. Hesar upplivingar eru tó ongantíð komnar sum beinleiðis fráboðanir ella fyrispurningar til LF um hjálp, men heldur sum ein kunning – onkuntíð skrivligt, onkuntíð munnligt, oftast bara sum viðmerkingar, tá tosað verður um okkara viðurskifti.
Og hvussu gera vit? Kann LF hjálpa í slíkum føri, t.v.s. fungera sum eitt fakfelag. Nevndarlimir og Leikarafelagslimir eru tá ofta samstarvsfelagar, enntá kappingarneytar,familja,vinfólk og hvat veit eg. Og tá er trupult at leggja uppí. So fólk velja sum oftast at bara at tiga støðuna burtur, hava hana fyri seg sjálva, royna at loysa hana sjálvi – geva kanska upp heldur enn at gera meira við málið. Tí ofta stendur nógv uppá spæl –m.a. framtíðararbeiði, sum jú ikki hanga á trøunum fyri okkara viðkomandi.
Sum forkvinnu er tað mín áskoðan, at LF átti at verið staðið, har limir okkara vendu sær tá tey koma í truplar støður í samb. við arbeiðsviðurskifti. Tað er ikki rætt, at limir okkara skulu standa einsamallir í slíkum støðum, tá øll onnur á arbeiðsmarknaðinum,sum eru limir í fakfeløgum kunnu heita á sítt felag, tá teimum tørvar uppbakking.Tað snýr seg tá vit t.d. tosa um TP um eitt almennt arbeiðspláss,við einum almennt settum stjóra, og tað vildi verið ógvuliga náttúrligt at fakfelagið hjá yrkisleikarum kom uppí, um ósemjur stinga seg upp. Her mugu vit finna eina loysn, ein máta, nakrar mannagongdir at handfara slíkar støður.
Eg havi tosa eitt sindur við Selmu Ellingsgaard, forkvinnu í Starvsmannafelagnum um,hvussu LF evt. kundi fungera sum fakfelag, og hon er sera áhuga at tosa við okkum - so tað er heilt vist eitt øki, sum felagið eigur at seta seg inní sum skjótast.
Meira um Tjóðpallin.
Eitt sum ofta er frammi í orðaskifti millum limirnar viðv. TP er m.a.manglandi samskifti, manglandi planlegging og óskipaði viðurskifti í tilgongdini til leikuppsetanir.
Eg havi hugt í aðrar formans og fundarfrágreiðingar,har hetta sama verður nevnt. LF hevur fleiri ferðir roynt at gera vart við hesi viðurskifti bæði á sjálvum Tjóðpallinum, og gjøgnum okkara umboð í Leiklistarráðnum.
TP er staðið har føroyska leiklistatilfeingið verður umsitið. Tað er tí heilt náttúrligt og neyðugt at LF bæði frøist og er viðurkennandi,men eisini torir at seta spurningar og hava eitt kritiskt eygað viðvíkjandi virkseminum á TP.
Arbeiðsøki hjá stjóranum á TP er sera umfatandi, og tað krevur størri játtan og vælvilja frá politisku myndugleikunum um TP skal virka optimalt, tað vita vit.
Men kanska júst tí er neyðugt við einum opnum orðaskifti okkara millum um, hvussu TP kann virka á bestan hátt undir teimum umstøðum, sum nú einaferð eru.
Kanska snýr tað seg um, at finna ein nýggjan leist sum grundarlag?
Tað vísir seg at vera sera torført at fáa eitt sakligt orðaskifti um hesi viðurskifti, og heldur enn at royna at finna hóskandi loysnir, so verða orðaskiftini ofta kensluborin og ákærandi.
Tó onki er meira náttúrligt enn at hava eina evaluering, nú TP hevur virkað síðani 2003. Vit eru mangan alt ov bangin at siga okkara meining á røttum stað. Vit velja mangan at tosa um hvønnannan heldur enn við hvønnannan.Tað eru vit, yrkisleikhúsfólkini og yrkisleikararnir í Føroyum, sum skulu seta orð á okkara viðurskifti - vit sum hava royndirnar, útbúgvingarnar og ikki minst hugin og evnini at skapa góða list, góðan sjónleik.
Mín vón er, at prátið í kvøld aftaná aðalfundin – og framløgan hjá Anfinni, umboði okkar í Leiklistarráðnum, fara at verða viðvirkandi til og kanska ein byrjan til eitt uppbyggjandi orðaskifti:
Um Leikarafelagið: hvussu verða limirnir meira aktivir og sjónligir í felagnum -
Um Tjóðpallin: hvussu virkar hann, hvussu kundu limir hugsað sær at hann virkaði,og hvussu kunnu vit betra um samskifti við leiðsluna á TP og tey sum varða av honum -
Og ikki minst: hvussu vit, yrkisleikarar, eisini í øðrum høpi t.d. í samskifti við politisku myndugleikarnar,kunnu læra okkum óttaleys at koma fram við okkara meiningum.
Samskifti hjá nevndini við limirnar.
Sum tit hava hoyrt, so er so at siga øll okkara orka farin í samráðingar arbeiði.Og hetta er sum tit skilja drúgt og krevjandi. Av tí sama hevur samskifti við limirnar ikki verið nøktandi. Ein onnur orsøk er heimasíðan, sum tað tók so langa tíð at fáa at rigga, ein onnur er at nevndarlimir hava verið øgiliga sperdir, hvør í sínum lagi - og soleiðis kundi eg funnið fleiri umberingar og frágreiðingar. Vit eru væl vitandi um, at vit hava ikki fungerað nóg væl á hesum økinum- og hava vit sum nevnd tikið hetta til eftirtektar, og royna nú at finna eitt stev, soleiðis at vit kunnu bøta um hetta. Vit fara at kunna um konkretar ætlanir seinni.
Vit mugu eisini hava í huga, at munurin millum t.d. DSF og okkum er, at tey hava eitt lið av løntum fólki at taka sær av áhugamálunum hjá limunum, meðan alt okkara arbeiði er ólønt.
Men – felagið er ikki bara nevndin – tað er eisini tit, góðu limir. Mangan er lagt upp til at limir kunnu skipa fyri ymiskum, uttan at nevndin er innblandað, og vit sum nevnd siga bara: JA! Øll tiltøk eru vælkomin – vit kunnu vera á Lútzenstrøð, ella onkra aðrastaðni....tað er upp til tykkara at brúka hugflogið. Vit vóna eisini at orðaskifti nú aftaná aðalfundin kann seta gongd á hetta, so vit øll fáa hug og orku at vera meira saman – og ikki bara til fakfelagsfundir!!
Copenhagen Stage og Leikread.
Hetta hevur verið eitt hendingaríkt summar í Keypmannahavn fyri okkara viðkomandi. Fleiri av okkara limum spældu á Copenhagen Stage, bæði í donskum leikbólkum, men eisini føroyskum.
Fyrsta Dramatrain 2014/15 fór av bakkastokki á Husets Teater í Juni har leikritið "Sár á sál" hjá Kristinu Sundar Hansen varð “readað” fyri fullum húsum. Ein úrvalsnevnd, Mikkjal Helmsdal, Kirsten Brix og Vár B. Jacobsen, valdi leikritið at umboða Føroyar. Kristina sjálv var eisini til steðar og segði nøkur orð um leikritið.Hetta var ein stór løta fyri føroyskan dramatikk og næsta stopp hjá Dramatokinum verður LeikREAD í apríl 2015.
Fyrireikingarnar til LeikREAD ganga gott og bólkurin er longu nærum á hálvari leið við fíggingini. Í bólkinum eru Gunnvá Zachariassen, Kjartan Hansen og Rakul Thomsen.
Nordic Performing Arts Days var eisini hildið í Keypmannahavn. Kjartan hevði eitt upplegg har hann hugleiddi um Føroyar sum listarligan savningardepil fyri útlendingar. Um vit menna fleiri listar-bústaðir (sum tann í Tjørnuvík) - kunnu vit lata dyrnar upp fyri gestum at arbeiði her heima við alskyns verkætlanum.Sera stórur áhugi var fyri hesum hugskotinum.
Á fundi hjá Nordisk Teaterunion í Keypmannahavn, har Kjartan er okkara umboð, bleiv skotið upp at Føroyar skulu hýsa Nordic Performing Arts Days 2016.
Sif Gunnarsdóttir, stjóri í Norðurlandahúsinum, luttók eisini á hesum fundi, og samdust LF og hon um í felag at skipa fyri hesum stóra tiltaki. Tað er helst ongin ivi um, at hetta verður veruleiki í maj 2016.
Hetta er eitt risastórt tiltak, sum krevur nógva arbeiðsorku.Tí hevur LF tikið avgerð um at fara víðari við ætlanunum at seta á stovn føroyskt ITI-sentur, sum kundi staðið fyri vekætlanini saman við NH.
International Theatre Institute, er ein altjóða plattformur fyri útinnandi pallslist. Eitt føroyskt ITI-sentur fer at hava við sær at leiklistaumhvørvi í Føroyum gerst størri og rúmligari, og fer at lætta um arbeiðsbyrðuna hjá LF. Tvs at tað vónandi verður eitt nýstovnsett ITI-sentur, sum fer at samskipa Nordik Performing Arts Days 2016.
Ymiskt viðv. limaskapi og broytingum í viðtøkunum fyri felagið.
DSF og LF hava gjørt eina avtalu, soleiðis at tey sum bæði eru limir í DSF og LF einans gjalda fullt limagjald til LF, og varðveita samstundis fullan limaskap í DSF. Aftur her ein gestus frá okkara danska systirfelag, sum styrkir um fíggjarstøðu felagsins, og knýtir okkara limir búsitandi í DK tættari at okkum.
Hetta krevur smávegis broytingar í viðtøkum okkara. Eisini eru aðrar smávegis broytingar, sum nevndin ynskir - t.d. at umdefinera hvílandi limaskapin til at umfata lesandi og tey, ið eru yvir pensjónsaldur. Hetta verður lagt fram undir ymiskt.
Til seinast eitt sindur um hvat er hent á tí leiklistarliga økinum
Tað sær út sum gongd er komin á at skriva føroyskar leikir, so tað er at fegnast um.
Leikurin “Tóm Rúm” hjá Marjuni S. Kjelnæs varð framførdur á Tjópallinum í vár. Ein flott uppseting, har vit fingu høvi at síggja fleiri av okkara “útiseta” limum á palli.
Og í Sjónleikarhúsinum var leikurin “Sangur í Mjørka” hjá Elini á Rógvu framførdur – eisini ein flott uppseting við áhugaleikarum, meðan fólkini rundanum vóru yrkisfólk.
Annars hava limir verið sera virknir bæði innan yrkis og áhugaleik – sum leikarar, leikstjórar, skeiðshaldarar, undirhaldarar, upplesarar, við egnum verkætlanum, turné virksemi o.m.a. – Onkur er liðugt útbúgvin og onnur eru undir útbúgving innan sjónleikarøki.....ongin nevndur, ongin gloymdur. Jú - sera virknir limir í okkara lítla felag!
Eftir hjá mær er bara eftir at takka fyri hetta árið. Takk tit í nevndini fyri tykkara framúr arbeiði fyri felagið,og takk tit, sum hava arbeitt í ymiskum samstarvsbólkum. Og góðan arbeiðshug tit øll somul! Tykkara vilji og hegni at skapa góða leiklist kemur til sjóndar í tykkara einastandandi avrikum.
Eg loyvi mær at endi við einum sitati úr eini ársfrágreiðing hjá fyrrverandi forkvinnuni, Gunnvá Zachariassen:
“Ummæli í fjølmiðlum og bloggum siga tað, áskoðarar á gøtuni siga tað, børn úti á skúlunum siga tað, luttakarar á okkara skeiðum siga tað, hyggjarar og lurtarar í kringvarpinum siga tað:
”Halt kipp tit duga væl!!!”
So minnist til tað kæru limir: Tit duga óluksáliga væl!!”
So væntar bara at politikararnir eisini siga tað hart og týðiligt, og ikki minst vísa tað í verkið!
15.September 2014, Súsanna Tórgarð, forkvinna


text:
Vunnin rættindi og javnstøða
Samkyndleiki er ikki longur ólógligur
Í 1933 verður lógin broytt soleiðis, at tað ikki longur er ólógligt at vera samkyndur í Danmark. Lógin kemur samstundis í gildi í Føroyum. Aldursmarkið verður sett til 21 ár
Samkyndleiki er ikki ein sinnissjúka
Í 1981 verður samkyndleiki alment strikað, sum ein sinnissjúka í Danmark og somuleiðis í Føroyum. WHO, heilsustovnurin hjá ST, tekur somu avgerð í 1991.
Aldursmarkið verður javnstillað við hinskyndum
Høga aldursmarkið fyri kynsligt samband millum fólk av sama kyn verður lækkað frá 21 ár til 15 ár í 1988, og er tí í dag tað sama sum hjá hinskyndum.
Samkynd kunnu gera hernaðartænastu
Føroysk samkynd hava vunnið rættin at arbeiða ella gera tænastu í danska herðinum, sum eisini skal verja Føroyar. Hetta var broytt longu í áttatiárinum.
Ikki loyvt at niðurgera ella hótta fólk vegna kynsliga sannføring
Eftir at hava verið og vent í Løgtinginum fyri triðju ferð, verður §266b endaliga broytt í 2006 soleiðis, at kynslig sannføring (seksuel orientering) eisini verður nevnt í lógini, ið skal forða slíkum “hatespeech” í Føroyum.
Samkynd eisini fevnd av pensjón- og lívstryggingarlóggávu
Nýggj tryggingarlóggáva, sum kemur í gildi í 2010, ber so í bandi, at fólk, ið hava livað í “hjúnabandslíknandi støðu í meira enn tvey ár” verða mett sum maki hjá tryggingartakaranum. Soleiðis kunnu samkynd eisini arva pensjón og lívstrygging hjá hvør øðrum, um annar parturin doyr.
Ísáðing
Frá 2016 kunnu samkyndar kvinnur eisini fáa almenna hjálp til ísáðing, eins og hinkyndar kvinnur longu fáa.
Tvørkyndleiki er ikki longur ein sinnissjúka
1. januar 2017 varð tvørkyndleiki alment strikaður sum ein sálarligsjúka í danska heilsuverkinum. Føroyska og grønlendska heilsuverkið fylgja vanliga øllum tilmælum frá tí danska. Danmark er fyrsta landið í heimunum, ið avgerð, at tað ikki longur ynskir at lýsa tvørkynd sum sinnissjúk. Tað er ikki óvæntandi, at WHO, heilsustovnurin hjá ST, eisini fer at taka somu avgerð sum danir.
Samkyndleiki ella homosekualitetur varð somuleiðis mettur at vera ein sálarsjúka, ið kundi lekjast fram til 1981 í Føroyum og restini av danska kongaríknum. Meðan WHO ikki strikaði samkyndleika sum eina sinnissjúku fyrr enn í 1991.
Samkynd kunnu nú gifta seg borgarliga
30. mai 2017 viðtók Føroya Løgting langt um leingi at broyta føroysku hjúnabandslógina, so samkynd pør eisini kunnu gifta seg borgarliga. 18 atkvøður fyri og 14 ímóti. Øll samgongan hjá Javnaðarflokkinum, Tjóðveldi og Framsókn, eins og Edmund Joesen úr Sambandsflokkinum atkvøddu øll fyri lógarbroytingini. Magni Laksafoss úr Sambandsflokkinum, sum atkvøddi fyri uppskotinum undir 2. viðgerð, var uttanlands til 3. viðgerð.
Tað stendur nú føroysku Fólkakirkjuni samstundis frítt um tey ynskja at vælsigna samkynd hjún, ið eru borgarliga gift. Men hetta kann ikki gerast fyrr enn kirkjan sjálv avgerð um ynskir ella ei at gera eitt hóskandi ritual fyri samkynd pør, eins og tey longu hava fyri hinskynd pør.
Samkynd kunnu ættleiða
Samkynd pør kunnu nú ættleiða børn á jøvnum føti við hinskynd pør.


text:
Nógva virksemið og keyptu bygningarnir bera seg, og úrslitið í 2015 gjørdist betri enn árið fyri. Ársúrslitið batnaði við meira enn einari millión í 2015, tá ið avlopið eftir skatt gjørdist 5,3 milliónir krónur.
Roknskapurin javnvigar nú við 149 milliónum krónum í mun til 38 milliónir í 2014. Eginognin er nú 18 milliónir krónur.
Talið á gistingum er vaksið seinastu trý árini og var tað hæsta nakrantíð í 2015. Gist&Vist væntar eina lítla lækking í talinum á gistingum í ár, og tí verður væntað eitt heldur lakari ársúrslit fyri 2016. Gist&Vist hevur góð 30 prosent av gistingunum í Føroyum.
Gist&Vist rekur øll matarstøðini í SMS saman við sølumiðstøðini og hevur fleiri kendar matstovurnar í miðbýnum í Havn og í Vágum.
Í ár lótu fýra nýggj matarstøð upp; tey eru KOKS í Kirkjubø, ETA í Vágsbotni, Fútastova og Restaurant Ræst á Kongabrúnni í Havn. Seinni í summar letur grillhús upp í Vágsbotni, upplýsir Jóhannes Jensen, sum er stjóri í Gist&Vist.
Í 2015 arbeiddu um 150 starvsfólk í miðal í Gist&Vist.


text:
Meining: Tjóðveldismaður setur Føroyar í pínliga støðu
Uppíblandingin hjá Tjóðveldi í spanskan innanríkispolitikk kann skaða føroyskan handil og áhugamál í Spania...
Meining: Sparingar á Setrinum eru sum at pissa í buks
Setrið skal spara pengar. Hetta hevur við sær álvarsamar sparingar fyri okkum lesandi. Orsøkin er eftir okkara tykki ov...
Meining: Neyðugt við fólksligum politiskum kjaki og meiningum
Almenni politiski kjakfundurin 10. januar 2018 í Tórshavn hjá Føroya Væl, veljarafelagið hjá Sambandsflokkinum...
Meining: 4-5 tons mikroplast frá alivinnuni um árið
Í 2050 verður meira plast í høvunum enn fiskur


text:
Rita (lat. Rissa tridactyla L; da. Tretået Måge) (ryta) kann kallast ein hagafuglur, sum er lagstur í bjørgini. Í útsjónd, bæði á liti og vakstrarlag, er hon meinlík hagafugli, og í haganum situr hon stundum í stórum flokkum, men ikki byggir hon uttan í steyrrættum bergi. Á fjøðrini er hon litt sum fiskimási; nevið er gult, men hevur ikki reyðan blett, føturnir eru svartir. Hon eigur í stórum meingi við allar strendur á Norðureuropa og Norðuramerika og er ein av teimum fuglum, sum mest er til av í verðini. Eisini í Føroyum er hon uppi teimum mestu.
Reiðrið ger hon sær á knallum og kneysum og smølum rókum í meitilberginum. Um várið roytir hon sær gras og mosa, sum hon fer við út í eitt díki, og tvassar har, inntil tað er væl útkleint Í móru. Av tí klínir hon sær so eitt stórt reiður, og letur tað liggja í frið eina rúma tíð, til tað er væl harðnað. Tá verður tað ótrúliga sterkt, so sterkt, at bjargamenn kunna nýta tað til at styðja fótin ímóti og til at taka hendurnar í. Á hvørjum ári byggir hon upp á tað, so við tíðini verður tað ein høg túgva. Omaná har leggur hon sær so hitt rætta reiðrið av mjúkum grasi og verpur so vanliga 2, stundum 3 egg, morgrá við dimmum blettum. Klekingartíðin er millum 3 og ½4ðu viku.
So málamiklar eru tær, at tær eru vorðnar eitt orðtak, — »tagnar ikki heldur enn ritan í berginum«. So at siga alla náttina hoyrast tær. Dúnaða pisan er bleikt grá; tá ið hon er fjaðrað, hevur hon ein svartan lit aftan á hálsinum og ein undir eyganum og er nakað nógv svørt á veingjunum og aftast á velinum; eisini er nevið svart.
Pisurnar sleppa ikki av reiðrinum, fyrr enn tær eru floygdar; og tá ið tað líður fram mót tí tíðini, fara menn summastaðni at síga eftir rituungum. Í langari línu heingja teir seg niður til reiðrini og taka pisurnar. Ofta koma teir aftur við góðum fongi.
Tá ið ungarnir eru floygdir, fer ritan úr bjørgunum. Nú síggjast tey nakað á vøtnum og firðum, men mest úti á havi. Um hávetur eru tær flestu burtur, men út ímóti grækarismessu koma tær aftur á havleið.
Úr: Mikkjal á Ryggi: Fuglabókin, Dýralæra II. 1951.
Másasløgini eru um flestu vegir lík teimum klófuglum, ið hagafuglar eru, og kunna við røttum verða nevndir hagafuglar; um eini tvey av teimum verpa í bjørgunum, so síggjast tey stundum í stórum flokki sita í haganum. Í mongum eru tey hvørjum øðrum lík. Øll hava tey sama vakra vakstrarlagið og langar veingir; tá ið tey sita, røkka teir aftur um velið. Øll hava tey eitt lætt og vakurt flog — kunna sveima langan veg, uttan at veingirnir síggjast rørast. Tó at gongulagið er gott, gera tey lítið av at ganga — halda seg mest í luftini ella á sjónum. Tey kunna svimja skjótt, og eru so lættfloytt, at tað ber lítið ella einki til at kava. So føða tey seg av fongi, sum tey taka oman á ella nær undir vatnskorpuni — aftur at tí, sum tey vinna sær uppi á landi. Eggini eru 2 ella 3, grøn ella brún ella harímillum, við nógvum dimmum blettum.
Øll sløgini, ið higar koma, eru grá ella blálig á bakinum. Summi eru stórir fuglar, summi miðalstórir. Tey stóru sløgini hava øll gult nev við einum stórum reyðum bletti hvørjumegin á undirnevinum og króki á yvirnevinum. Annars eru tey á sumri hvít allar staðir, á vetri gráflekkut um høvur og háls. Ungfuglur teirra, nevndir skurar, eru grásprøklutir ella morsprøklutir og hava grátt nev.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Allan Mørkøre og Nicolaj Eriksen halda fram sum venjarar
- Detaljer
- Høvundur: Kristian Dahl
-
AB hevur gjørt avtalu við Allan Mørkøre um at vera venjari dreingjum U21 og gjørt avtalu við Nicolaj Eriksen um at vera venjari hjá 2. deild komandi kappingarár.
Allan hevur áður verið venjari hjá AB og var eisini í fjør venjari hjá 2. deildarliðnum seinasta part av kappingini. Nikolaj var í fjør partur av venjaratoyminum hjá dreingjum U18 saman við Morten Overgaard.
Á myndunum ynskir forkvinnan hjá AB, Doris V. Rasmussen, teimum báðum Allan Mørkøre (ovast) og Nicolaj Eriksen (niðast) góðan byr í kappingini.
Árni G. Olsen skrivað sáttmála við AB
- Detaljer
- Høvundur: Kristian Dahl
-
24 ára gamli Árni Grunnveit Olsen hevur í kvøld, hóskvøldið 9. november, skrivað sáttmála við FC-Argir, og verður Árni sostatt við á liðnum hjá AB í EFFO-deildini komandi kappingarár.
Árni er uppvaksin hjá EB/Streymi og hevur øll árini spælt fótbólt har. Nú er hann fluttur til Havnar at búgva, og hevur tí valt at skifta til AB.
Tann óhoyrdi ágangurin
- Detaljer
- Høvundur: ÍSF
-
ÍSF hevur gjørt ein faldara um kynsligan ágang í ítróttarfeløgum
Kynsligur ágangur í føroysku ítróttafeløgunum er kanska ikki hugaliga evni at viðgera.
Álmanakkin 2017/2018
- Detaljer
- Høvundur: Linda Michelsen
-
Álmanakkin kann keypast fyri 100 kr. Send ein teldupost til This email address is being protected from spambots. You need JavaScript enabled to view it..


text:
Náttdrakt úr merinoull frá Joha, std. 60-90
Hendan náttdraktin er frá Joha og er hon úr 100 % merinoull.
Hon er sera løtt bleyt hjá barninum, at vera í, og brøkurnar kunnu brettast niður og faldast um føturnar á barninum, so tær eru inni í draktini.
Góðskan er av tí allar besta. Hon er merkt við "ecolabel", sum merkir, at hon ikki inniheldur evni, sum eru skaðilig fyri børnini ella umhvørvið annars.
Joha er eitt danskt virki, sum er millum teir førandi framleiðararnar av barnaklæðum. Øll klæðini hjá Joha verða framleidd á egnum virkjum frá byrjan til enda, tvs. tey verða ikki framleidd eystanfyri, sum annars flestu barnaklæðir verða í dag.
Vørunummar: 56140 Nightsuit 2in1 foot farve 377 lys blå


text:
U21-landsliðsvenjarin, Bill Mc.Leod Jacobsen hevur úttikið 20 spælarar til EM-undankappingardystin ímóti Finnlandi, sum verður á Tórsvølli hósdagin 2. juni klokkan 18:00.
8. september í fjør møttust Finnland og Føroyar á ISS Stadion í Vantaa í Finnlandi, og ta ferðina endaði við 3-0 sigri til finnar.
Teir 20, ið hava fingið landsliðsboð, eru hesir
Elias Rasmussen, Víkingur
Leivur Joensen, ÍF Fuglafjørður
Ári Mohr Jónsson, HB Tórshavn
Andrias H. Eriksen, B36 Tórshavn
Hørður Askham, B36 Tórshavn
Jonas Gejel Hansen, Helsingør FC (DEN)
Jóannes Bjartalíð, KÍ Klaksvík
Patrik Johannesen, AB Argir
Jákup Thomsen, FC Midtjylland (DEN)
Hákun Edmundsson, B68 Toftir
Gestur B. Dam, B36 Tórshavn
Karstin Hansen, NSÍ Runavík
Benjamin Heinesen, B36 Tórshavn
Petur Knudsen, NSÍ Runavík
Teit Jacobsen, HB Tórshavn
Magnus Egilsson, HB Tórshavn
Jákup F. Hansen, HB Tórshavn
Meinhard E. Olsen, Vendsyssel FF (DEN)
Jákup B. Andreasen, KÍ Klaksvík
Teitur J. Olsen, TB Tvøroyri
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...